title: Maj Lind -pianokilpailu

text: Kansainvälinen Maj Lind -pianokilpailu on merkittävin Suomessa järjestettävä pianokilpailu. Maj Lind -pianokilpailu järjestettiin kansallisena kilpailuna vuosina 1945–1997, kunnes se laajennettiin kansainväliseksi vuonna 2002. Kilpailuun valitaan videotallenteen perusteella korkeintaan neljäkymmentä pianistia.


title: Maj Lind -pianokilpailu

text: Helsingin Musiikkitalossa pidettävän tapahtuman järjestelyistä vastaa Taideyliopiston Sibelius-Akatemia.


title: Maj Lind -pianokilpailu

text: Kilpailu on saanut nimensä Maj Lindin o.s. Kopjeff (1876–1942) mukaan. Maj Lind oli innokas musiikinharrastaja, joka leskeksi jäätyään peri huomattavan omaisuuden. Hän testamenttasi osan omaisuudestaan Sibelius-Akatemialle ”pianonsoiton edistämistä varten”. Testamenttivaroilla perustetun rahaston turvin järjestettiin ensimmäinen Maj Lind -pianokilpailu vuonna 1945.


title: Lisa Misipeka

text: Lisa Vasa Misipeka (s. 3. tammikuuta 1975) on amerikansamoalainen moukarinheittäjä. Hän voitti pronssimitalin yleisurheilun maailmanmestaruuskilpailuissa Sevillassa 24. elokuuta 1999 tuloksella 66,06.


title: Lisa Misipeka

text: Misipeka kilpaili kesäolympialaisissa 1996, 2000 ja 2004.


title: Lokakuu (elokuva)

text: Lokakuu (Октябрь, "Oktjabr") on vuonna 1928 valmistunut neuvostoliittolainen mykkäelokuva, jonka on ohjannut Sergei Eisenstein. Elokuvan tapahtumat perustuvat Eisensteinin näkemykseen Venäjällä vuonna 1917 tapahtuneesta lokakuun vallankumouksesta.


title: Lokakuu (elokuva)

text: Neuvostohallitus tilasi "Lokakuun" vallankumouksen kymmenvuotisjuhliin. Toinen tilauselokuva oli Vsevolod Pudovkinin ohjaaman "Pietarin viimeiset päivät".


title: Lokakuu (elokuva)

text: Elokuvan leikkausvaiheen aikana Josif Stalin ja Lev Trotski riitautuivat, ja Eisensteinin täytyi muuttaa elokuvaansa siten, että Trotskia ei lopulta näy elokuvassa ollenkaan. Eisenstein sai käyttöönsä rajattomat resurssit ja vapaan pääsyn kuvaamaan muun muassa Talvipalatsiin. Elokuvassa on runsaasti joukkokohtauksia. Näyttelijöinä ei käytetty ammattinäyttelijöitä, sillä siinä ei ole näytelmällisiä kohtauksia. Leniniä esittää kadulta poimittu Vasili Nikandrov -niminen työläinen.. Leikkausvaiheessa tapahtuneiden isojen muutosten takia elokuvan ensi-ilta siirtyi vuoden 1928 puolelle.


title: Lokakuu (elokuva)

text: Elokuvaa on neuvostopropagandassa hyödynnetty dokumenttina vallankumouksesta, vaikka se valmistui vasta kymmenen vuotta vallankumouksen jälkeen. Avantgarde-elokuva ei ollut yleisömenestys; tarjolla oli kevyempää viihdettä, tuolloin vielä jopa Hollywood-viihdettä.


title: Lokakuu (elokuva)

text: Elokuva alkaa helmikuun tapahtumilla, kun keisari Nikolai II joutuu luopumaan vallasta ja väliaikaishallitus ottaa vallan käsiinsä. Tämän jälkeen siirrytään huhtikuuhun, jolloin leipäjonot suurenevat ja ihmisten mielissä kytee kapina ankeutta vastaan.


title: Lokakuu (elokuva)

text: Heinäkuussa alkavat suuremmat levottomuudet, kun ihmiset nousevat barrikadeille osoittamaan mieltään sortajiaan vastaan. Kapina kuitenkin epäonnistuu, ja siihen osallistuneet joutuvat marssimaan kaupungin läpi vastavallankumouksellisten pilkatessa heitä. Nöyryytys ei kuitenkaan saa kapinamieltä lannistetuksi, vaan tapahtumat alkavat edetä kohti lopullista yhteenottoa, vallankumousta.


title: Alma Söderhjelm

text: Alma Söderhjelm (10. toukokuuta 1870 Viipuri – 16. maaliskuuta 1949 Saltsjöbaden, Ruotsi) oli suomalainen historiantutkija ja kirjailija. Hän oli Suomen ensimmäinen naispuolinen professori ja sitä ennen Pohjoismaiden ensimmäinen naisdosentti. Söderhjelm omisti huomattavan osan urastaan Ranskan historialle ja hänet tultiin tuntemaan etenkin Ranskan vallankumouksen tutkijana. Hän asui pitkään Ruotsissa.


title: Alma Söderhjelm

text: Alma Söderhjelmin isä oli Suomen prokuraattori Woldemar Söderhjelm. Söderhjelm syntyi Viipurissa, kävi siellä ruotsalaisen tyttökoulun ja suoritti ylioppilastutkinnon 1889. Hän jatkoi yleisen historian opinnoilla Helsingin yliopistossa ja valmistui filosofian kandidaatiksi 1893. Vuonna 1895 Söderhjelm matkusti Pariisiin kokoamaan aineistoa Ranskan vallankumouksen aikaista lehdistöä koskevaan väitöskirjaan ja väitteli vuonna 1900 tohtoriksi, kolmantena naisena Helsingin yliopistossa. Väitöskirja oli ensimmäinen osa tutkimuksesta "Le régime de la presse pendant la révolution française", ja se käsitteli Ranskan lehdistöä vallankumouksen aikana vuoteen 1794. Toinen, vuoteen 1799 ulottunut osa ilmestyi seuraavana vuonna. Työtä oli Pariisissa ohjannut aihepiirin keskeinen tutkija Alphonse Aulard. Söderhjelmin tutkimusta kiiteltiin Ranskassa ja muualla Euroopassa.


title: Alma Söderhjelm

text: Söderhjelmiä pidettiin erittäin ansioituneena tutkijana. Väitöskirjan ohella hänen tieteellisiä päätöitään ovat kuningatar Marie Antoinetten ja ruotsalaisen vapaaherra Hans Axel von Fersenin suhteita selvittänyt "Fersen et Marie-Antoinette" (1930). Söderhjelm tutki laajalti Ranskan ja Ruotsin vallankumouksen välisiä suhteita. Hän kirjoitti myös suurelle yleisölle suunnattuja yleisteoksia kuten "Den stora revolutionen" (1927–1929), elämäkertoja, esseekokoelmia ja yhden näytelmän. Hän toimi myös ahkerasti sanomalehtikirjoittajana ja pakinoitsijana ruotsalaisissa naistenlehdissä. Hän kirjoitti tieteellisiä töitä ja muistelmateoksia 34 niteen verran sekä viisi romaania, kahdeksan pakinakokoelmaa ja yhden elokuvakäsikirjoituksen. Opetustyössään Söderhjelm painottui Ranskan ja Italian uusimman ajan historiaan. Lisäksi hän kirjoitti Raahen ja Pietarsaaren kaupunkien historiat.


title: Alma Söderhjelm

text: Söderhjelm oli aikanaan naisena yliopistotehtävissä monessa mielessä uranuurtaja ja joutui kärsimään sukupuolestaan. Väitöskirjatutkimuksen ilmestyttyä yliopiston konsistori esitti yksimielisesti hänen nimittämistään dosentiksi, mutta keisari Nikolai II ei hyväksynyt nimitystä. Tähän vaikutti sekin, että Söderhjelm osallistui tuolloin, sortokauden aikana poliittiseen oppositiotoimintaan yhdessä veljensä Werner Söderhjelmin kanssa. Poliittisten olojen muututtua Söderhjelm nimitettiin 1906 yleisen historian dosentiksi. Hän oli Suomen ensimmäinen ja vuoteen 1917 koko Venäjän valtakunnan ainoa naispuolinen dosentti.


title: Alma Söderhjelm

text: Vuonna 1911 Söderhjelm anoi naisille välttämätöntä erivapautta voidakseen tulla nimitetyksi yleisen historian professuuriin, jonka tiedettiin vapautuvan J. R. Danielson-Kalmarin pian eläköityessä. Hänen anomuksensa kuitenkin hylättiin vuoden 1912 lopussa, koska konsistorin jäsenenä professorit joutuivat eräissä yhteyksissä käyttämään myös tuomiovaltaa ja tuolloinen hallitusmuoto salli vain miesten toimia tuomareina. Yliopiston juridisen tiedekunnan vähemmistö olisi ollut valmis antamaan Söderhjelmille oikeuden professuurin siten, että hänet olisi vapautettu virkaan liittyvistä tuomarinvelvollisuuksista. Tämän kuitenkin pelättiin luovan ennakkotapauksen, jonka nojalla Venäjän keisari voisi nimittää Suomeen virkamiehiksi epäpäteviä venäläisiä vapauttamalla heidät osasta virkavelvollisuuksiaan. Tapauksen herättämän huomion vuoksi asetusta muutettiin lopulta siten, että naiset saivat oikeuden professoreina toimimiseen. Siinä vaiheessa Söderhjelmin hakema professuuri oli kuitenkin jo täytetty toisella henkilöllä.


title: Alma Söderhjelm

text: Kun Söderhjelm ei saanut Helsingistä professuuria, hän asettui yliopiston myöntämän matkastipendin turvin asumaan Ruotsiin. Siellä hän jatkoi tutkimustyötään, mutta ryhtyi myös seurustelemaan kulttuuripiirien kanssa ja työskentelemään toimittajana sekä kirjailijana. Hän oli 1920- ja 1930-luvulla tunnetuimpia suomalaisia Ruotsissa. Söderhjelm erosi dosentuuristaan Helsingissä vuonna 1927 ja aikoi jäädä asumaan Ruotsiin vapaana kirjailijana. Samana vuonna hänelle kuitenkin perustettiin oma henkilökohtainen professuuri yksityiseen ruotsinkieliseen Åbo Akademiin. Hänestä tuli näin viimein Suomen ensimmäinen naisprofessori. Professuuri ei vastannut Söderhjelmin odotuksia, mutta Turun-kautenaan hän kirjoitti monet merkittävimmistä teoksistaan. Vuosina 1929–1938 ilmestyivät myös viisiosaiset muistelmat. Virkauransa päätyttyä vuonna 1937 Söderhjelm muutti uudelleen Tukholmaan.


title: Norsunluurannikon departementit

text: Norsunluurannikon alueet jakautuu 58 departementtiin (). Departementit ovat alueittain luetteloituina:


title: Norsunluurannikon alueet

text: Norsunluurannikko jakautuu 19 alueeseen ("régions"), jotka jakautuvat edelleen 58 departementtiin. Alueet ovat:


title: UD Las Palmas

text: Unión Deportiva Las Palmas on espanjalainen jalkapalloseura Las Palmasin kaupungista Kanariansaarten Gran Canarialta. Seura perustettiin viiden paikallisseuran yhdistyessä 22. elokuuta 1949 ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa.


title: UD Las Palmas

text: UD Las Palmasilla on pitkät perinteet myös pääsarja Primera Divisiónista, jossa se on pelannut yhteensä yli 30 kautta. Edellisen kerran se pelasi sarjassa kaudella 2017–2018. Tässä suhteessa se on selvästi edellä esimerkiksi Kanariansaarten toista suurseuraa Club Deportivo Tenerifeä. Las Palmasin parhaat saavutukset ovat pääsarjan toinen sija kaudelta 1968–1969 sekä Espanjan cupin toinen sija kaudelta 1977–1978. Seura on ottanut osaa Uefa-cupiin kausilla 1968–1969, 1972–1973 ja 1977–1978.


title: UD Las Palmas

text: Espanjan maajoukkueessa pelanneet Antonio Guayre, Manuel Pablo, Juan Carlos Valerón ja Vitolo ovat Las Palmasin kasvatteja ja edustaneet myös seuran edustusjoukkuetta. Espanjalaisista maajoukkuepelaajista seurassa ovat pelanneet myös Julen Lopetegui ja Luis Molowny. Tunnettuja Las Palmasia edustaneita ulkomaalaispelaajia ovat muun muassa kamerunilainen Timothée Atouba, kroatialainen Robert Jarni, kolumbialainen Jeison Murillo ja venezuelalainen José Salomón Rondón.


title: UD Las Palmas

text: UD Las Palmasin kotikenttänä toimii 8. toukokuuta 2003 käyttöönotettu Estadio de Gran Canaria, jolla on 31 250 katsojapaikkaa. Sitä ennen seura pelasi lähes 60 vuotta Estadio Insularilla.


title: UD Las Palmas

text: Suluissa vuodet edustusjoukkueessa.Seuran virallinen radiokanava on UdRadio ja se kuuluu koko Gran Canarian alueella. Sitä voi kuunnella suorana myös internetin kautta.


title: UD Las Palmas

text: Seuralla on ollut kaksi hymniä, joista Gonzalo Monasterion sanoittama ja Peón Realin säveltämä on ollut suositumpi kannattajien joukossa. Ensimmäisen ja hymneistä vähemmän tunnetumman "Arriba de ellos" sävelsi ja sanoitti José Truchado.


title: UD Las Palmas

text: Las Palmasin reservijoukkue on nimeltään UD Las Palmas Atlético ja se pelaa Segunda División B:n lohkossa 2.


title: Munuaisallas

text: Munuaisallas () on munuaisen munuaispoukamassa sijaitseva osa, josta alkavat virtsanjohtimet. Munuaisaltaan tehtävänä on kerätä nefronien tuottama virtsa ja kuljettaa se edelleen virtsanjohtimiin. Naudalta munuaisallas puuttuu ja naudalla virtsa kulkee munuaisnystyistä munuaispikareihin, jotka laskevat virtsanjohtimiin. Hevosella munuaisaltaassa on limaa tuottavia soluja, joiden erite aiheuttaa sen, että hevosella on normaalistikin virtsassa proteiinia, kun taas muilla lajeilla proteiinin esiintyminen virtsassa on yleensä merkki sairaudesta.


title: Munuaisallas

text: Munuaisaltaan tulehdusta kutsutaan pyelonefriitiksi, joka yleensä johtuu levinneestä virtsatietulehduksesta.


title: Munuaisallas

text: Munuaisaltaasta voi saada alkunsa myös syöpä (munuaisaltaan syöpä), joka tavallisimmin oireilee virtsanjohtimen syövän tavoin hematuriana ja kipuna selässä tai kyljessä.


title: Munuaisallas

text: Munuaisaltaan laajenemista kutsutaan vesimunuaiseksi eli hydronefroosiksi.


title: Ojakkala

text: Ojakkala on taajama Vihdissä Länsi-Uudellamaalla noin 45 kilometriä Helsingistä luoteeseen. Enäjärven rannalla sijaitsevan taajaman asukasluku on noin 2 500. Se on Vihdin kunnan kolmanneksi suurin taajama Nummelan ja Vihdin kirkonkylän jälkeen. Ojakkalan läpi kulkee yksiratainen, sähköistämätön Hyvinkään–Karjaan rautatie. Ojakkalassa sijaitsevat vuonna 1984 perustettu Vihti Ski Center, 2000 perustettu Vihti Golf Center, 2017 perustettu PuuhaPark sekä Hennolan kotieläinpiha. Muita merkittäviä yrityksiä ovat VHL-huolto ja Maxit Oy Ab. Ojakkalan Kotkaniemessä sijaitsee muun muassa Yaran koetila.


title: Ojakkala

text: Ojakkalan rautatieasema suljettiin 1960-luvulla. Asema toimi myös yksityisen kapearaiteisen 600-millimetrisen Ojakkalan–Olkkalan rautatien pääteasemana vuosina 1912–1956. Ojakkalassa aloitti toimintansa Vihdin ensimmäinen kansakoulu, Pietilän kansakoulu, vuonna 1871. Nykyään taajamassa toimii Ojakkalan koulu.


title: Hollolan suojeluskunta

text: Hollolan suojeluskunta alkoi muodostua syksyllä 1917 palokunnan piiristä, kun se järjesti salaisia kokouksia. Palokunnan osastojen voimisteluohjelmaa tarkistettiin Palokuntaliiton ohjesääntöjen mukaisesti. Voima-oppaiden avulla järjestettiin sotilaallisia harjoituksia. Palokunnalle perustettiin myös työväenosasto, joka ei kuitenkaan enää osallistunut kokouksiin Karan järjestämästä lakon aikaisesta tilaisuudesta alkaen. 13. tammikuuta 1918 Hollolan urheilijoiden vuosikokouksessa korostettiin valmiuden tärkeyttä sekä tehtiin päätös katkaista suhteet punakaartiin liittyneiden urheiluseurojen kanssa. Päätös julkaistiin lehdissä kohua herättävästi. Hollolan urheilijoille perustuvan suojeluskunnan kantavia voimia olivat pääasiassa Lahden seudun Aaro Pajarin johdolla vapausklubiksi järjestäytyneet nuoret.


title: Hollolan suojeluskunta

text: Suomen sisällissodan alettua he pakenivat kansanvaltuuskunta Sysmään ollen ensimmäisiä, jotka tulivat sinne.


title: Hollolan suojeluskunta

text: Hollolan suojeluskunta otti kiinni 7. heinäkuuta 1941 desantteja. Taistelussa kaatui kaksi desanttia, yksi suojeluskuntalainen sekä haavoittui yksi suojeluskuntalainen. Desantit olivat virolaisia ja heidän tehtävänään oli tuhota Lahden-Heinolan rautatien rautatiesilta tappamalla ensin vartijat tikareilla ja panostamalla silta. Tämän jälkeen heidän olisi pitänyt räjäyttää Lahti-Kouvola-rautatie sekä vielä kolmas paikka.


title: KARI (avaruusjärjestö)

text: KARI (Korea Aerospace Research Institute, 한국항공우주연구원) on Etelä-Korean avaruusjärjestö, jonka toiminta kattaa myös siviili-ilmailun tutkimusohjelmat. Vastaava järjestely on käytössä esimerkiksi Romaniassa ja Yhdysvalloissa.


title: KARI (avaruusjärjestö)

text: Organisaation johtaja on Joojin Lee (이주진). Sen budjetti oli vuonna 2007 366 miljoonaa dollaria. Sen pääkonttori on Yuseong-gussa, Daejeonissa


title: KARI (avaruusjärjestö)

text: Etelä-Korea on lähtenyt avaruustoimintaan miltei samanaikaisesti Suomen kanssa. 4. joulukuuta 1987 hyväksyttiin laki koskien Etelä-Korean ilmailu- ja avaruusteollisuuden kehittämistä. 10. lokakuuta 1989 KARI perustettiin KIMM-instituutin (Korea Institute of Machinery and Materials, Konetekniikan ja materiaalien instituutti) alaisuuteen.


title: KARI (avaruusjärjestö)

text: 15. marraskuuta 1996 KARI itsenäistyi KIMM:stä. Syyskuussa 1992 KARI tuli International Astronautical Federationin jäseneksi edustaen Koreaa tällä kansainvälisellä foorumilla.


title: KARI (avaruusjärjestö)

text: Vuoden 2007 toukokuussa Etelä-Korean Tiede- ja teknologiaministeriö julkisti suunnitelmansa laajentaa avaruustoimintaansa vuoteen 2017 mennessä pyrkien varsinaiseksi avaruusmaaksi. Se aikoo panostaa neljä miljardia dollaria kymmenessä vuodessa satelliitti- ja rakettitekniikkaan. Maa liittyy kansainvälisiin nk. eksploraatio-ohjelmiin.


title: KARI (avaruusjärjestö)

text: 8. elokuuta 2003 alkoi avaruuskeskuksen rakentaminen Goheungissä. Hieman aiemmin, 30. toukokuuta 2003 aloitettiin Lentoteknisen testauskeskuksen rakentaminen Goheungissä, Jeollanam-do'ssa.


title: KARI (avaruusjärjestö)

text: KARI on kehittänyt kansallisesti luotainraketteja, KOMPSAT-piensatelliitteja, kaukokartoitussatelliitin kameran ym. 1990-luvulla Korea lähetti Yhdysvaltoihin koulutukseen suurehkon määrän insinöörejä ja rakensi oman satelliitin. Korea on kehittänyt tai kehityttänyt yhdeksän satelliittia vuoden 1992 jälkeen.


title: KARI (avaruusjärjestö)

text: Vuoden 2009 alussa Etelä-Korea oli aikeissa koelaukaista Naron avaruuskeskuksesta kehittämänsä kaksivaiheisen Korea Space Launch Vehicle-1 (KSLV-1) kantoraketin, mutta se viivästyy. Raketti on kehitetty venäläisen Hrunitševin kanssa. Raketin paino on 140 000 kilogrammaa ja se on 33 metriä pitkä ja halkasijaltaan kolmimetrinen. Se laukaisee 100 kilogramman painoisen mikrosatelliitin matalalle maan kiertoradalle. Projekti on kaikkiaan maksanut Korealle 340 miljoonaa dollaria. Naron keskus avataan kesäkuussa 2009. Sen rakentaminen maksoi 250 miljoonaa dollaria. Etelä-Korea on laukaissut 10 omistamaansa mutta muualla rakennettuja satelliittia ulkomailta avaruuteen.


title: KARI (avaruusjärjestö)

text:
Rakettikeskusprojekti alkoi vuonna 2002. Pohjois-Korea teki maansa toisen satelliittilaukaisuyrityksensä talvella 2009. KARIn pääjohtaja Lee Joo-jin ilmoitti KSLV-1:n laukaisun tapahtuvan heinäkuussa 2009, jolloin raketti kuljettaa 100 kg painavan SCISAT-2-teknologiakoesatelliitin. Laukaisuasema on "NARO Space Center" Oenaro-saarella lounaisessa Koreassa. Satelliitissa on kaksikanavainen radiometri kaukokartoitukseen (DREAM-instrumentti) ja laser-reflektori. Raskaampi korealainen kantoraketti on valmis vuonna 2017. Kaavailuissa on myös kuuluotain vuonna 2020 ja kuulaskeutuja vuonna 2025.
KSLV-1 (eli Naro) laukaistiin 25. elokuuta 2009. Venäläisvalmisteinen ensimmäinen Angara-rakettivaihe toimi suunnitellusti, mutta korealaisvalmisteinen toinen rakettivaihe ei saavuttanut tavoiteltua kiertorataa eikä STSAT 2 -satelliittia sijoitettu radalleen. Toinen raketti laukaistiin kesällä 2010. 10. kesäkuuta 2010 Narosta laukaistuun KSLV-1 rakettiin (Naro 1) menetettiin yhteys 107:n sekunnin kuluttua laukaisusta ja raketin oletetaan räjähtäneen. Raketin mukana menetettiin myös STSAT-tutkimussatelliitti. Tämän jälkeen Korea ja Intia solmivat yhteistyösopimuksen siitä, että Korea pyrkii käyttämään intialaisia kantoraketteja satelliittiensa laukaisuihin. . Kylmän sodan aikana sekä yhteistyö rakettitekniikassa Venäjän kanssa olisi ollut Korealle mahdotonta ja jos sen kehittämä raketti olisi epäluotettava, rakettitilaukset olisivat automaattisesti siirtyneet Eurooppaan tai Yhdysvaltoihin. Nyt Etelä-Korea voi tehdä myös omia kustannustehokkaita valintoja.


title: KARI (avaruusjärjestö)

text: Etelä-Korea tekee kolmannen KSLV-1-raketin laukaisuyrityksen lokakuussa 2012.


title: KARI (avaruusjärjestö)

text: Koreassa koottu yli 300 miljoonaa dollaria maksanut COMS tietoliikenne- ja sääsatelliitti laukaistaan vuonna 2010 Kourousta Ariane 5-kantoraketilla. Se toimii vähintään 7 vuotta.


title: KARI (avaruusjärjestö)

text: KARI ei välttämättä organisoi Etelä-Korean sotilaallista avaruustoimintaa, mutta avaruushallintona se on tietoinen alan toimista.


title: KARI (avaruusjärjestö)

text: Lokakuun lopussa Etelä-Korea ilmaisi kiinnostuksensa hankkia 4 omaa tiedustelusatelliittia ja toisaalta kiinnostuksen hankkia Saksan itselleen kehittämien tutkasatelliittien kuva-aineistoa.


title: Vetopuhallin

text: Vetopuhallin on höyryveturin nokikaapissa oleva metallinen, ylöspäin kapeneva putki jonka alapäähän on sijoitettu sylinterien poistohöyryputkien päät.


title: Vetopuhallin

text: Putken yläpuolella on suoraan savupiippuun johtava, hiukan väljempi metalliputkesta tehty niin ikään ylöspäin kapeneva vetosuppilo. Näiden putkien välillä on tarkkaan mitattu aukko. Poistohöyry kohoaa paineen johdosta pitkin putkea ja edelleen vetosuppiloon ja savupiipusta ulos eli pienimmän vastuksen tietä, mutta koska kavennus lisää vastusta niin virtausnopeus nousee ja täten ns. ejektori-ilmiön johdosta syntyvä veto pyrkii muodostamaan nokikaappiin tyhjiötä joka puolestaan säätelee tuliputkien vetoa suurin piirtein itsetoimivasti poistuvan höyryn määrän eli käyttötarpeen mukaan.


title: Vetopuhallin

text: Tussahtelevat äänet, jotka kuuluvat höyryveturin lähtiessä liikkeelle ovat juuri vetopuhaltimen poistohöyrypurkauksia. Ne saavat vaihtelevan kaikupohjan nokikaapista ja savupiipusta, mikä piippujen eri tavoin kulumalla muotoutuneista sisuksista johtuen aiheuttaa osaltaan sen, että jokaisen höyryveturin ääni on yksilöllinen.


title: Vetopuhallin

text: Koska järjestelmä toimii vain valtaventtiilin auki ollessa, on olemassa myös höyryllä toimiva käsiohjauksinen apulietsoin eli sutari jolla vetoa voidaan lisätä myös veturin seistessä, mikä on tarpeen mm. rakennettaessa tulipesällistä liikkeelle lähtöä varten.


title: Bloedrivierin taistelu

text: Bloedrivierin taistelu oli zulujen ja voortrekkerien välillä 16. joulukuuta 1838 käyty taistelu, jossa Andries Pretoriuksen johtamat 464 buuria kukistivat kuningas Dinganen arvioilta 15 000 impin armeijan. Taistelu sai afrikaansinkielisen nimensä ("Bloedrivier", ’verijoki’) siitä, että kaatuneiden zulujen veri värjäsi Ncome-joen veden punaiseksi. Bloedrivierin taistelun muistopäivää vietettiin aikaisemmin Etelä-Afrikassa "Valan päivänä" ja nykyisen se on kansallisen yhtenäisyyden ja sovinnon päivä, .


title: Bloedrivierin taistelu

text: 15. joulukuuta Pretorius muodosti "laagerin", vankkurien suojaaman leirin, Ncome-joen varrelle ja suojasi vankkurien välit puisilla barrikaadeilla. Myöhemmin iltapäivällä Pretoriuksen 300 miehen muodostama ratsuväki huomasi 15 000 miehen vahvuisen zuluarmeijan lähestyvän ja palasi turvaan leiriin.


title: Bloedrivierin taistelu

text: Pimeän laskeuduttua zulut päättivät hyökätä seuraavana aamuna auringon noustessa. Zulujen etulinja muodostettiin noin 40 metrin päähän vankkureista. Voortrekkerit avasivat tulen ja jo ensimmäisessä yhteislaukauksessa kaatui satoja zulusotilaita. Buurit ehtivät ampua vielä kaksi yhteislaukausta ennen kuin zulujen onnistui aloittaa rynnäkkönsä kohti leiriä. Leirin sisään muodostunut yhteislaukauksista muodostunut tiheä savu haittasi näkyvyyttä ja Pretorius antoi käskyn lopettaa ampuminen. Samalla zulut päättivät vetäytyä noin 500 metrin päähän leiristä.


title: Bloedrivierin taistelu

text: Zulut aloittivat pian toisen rynnäkön ja buurien tulitus oli lähietäisyydeltä hyvin tehokasta, koska yksi ammus muodostui 10 lyijykuulasta. On sanottu, että tämän vuoksi Bloedrivierin taistelu on maailmanhistorian ainoa taistelu, jossa kuoli enemmän ihmisiä kuin ammuttiin laukauksia. Zulut päättivät jälleen vetäytyä 500 metrin päähän leiristä.


title: Bloedrivierin taistelu

text: Kolmannessa rynnäkössä zulut käyttivät uutta taktiikkaa ja etenivät pienemmissä muodostelmissa ja pitäen suurempaa etäisyyttä toisiinsa. Vaikka voortrekkerien onnistui ampua vähemmän hyökkääjiä, heidän puolustuksensa kuitenkin kesti ja zulujen oli pakko vetäytyä jälleen. Zulujen neljännen rynnäkön jälkeen Pretorius määräsi nuoremman veljensä Bartin johtaman 100 miehen ryhmän hyökätä ja muodostaa kiila zulujoukkojen keskelle. Kolmannella yrittämällä voortrekkerien onnistui työntyä zululinjan läpi ja hyökätä heidän kimppuunsa selustasta. Lopulta zulut pakenivat taistelukentältä.


title: Amu Urhonen

text: Amu Anna-Maria Urhonen (s. 19. syyskuuta 1980 Tampere) on suomalainen kansalaisaktivisti ja poliitikko. Hän työskentelee Suomen ammattikorkeakouluopiskelijakuntien liitto – SAMOK ry:ssä opiskeluterveydenhuollon asiantuntijana.


title: Amu Urhonen

text: Urhonen on toiminut Vihreiden nuorten ja opiskelijoiden liiton puheenjohtajana vuoden 2007; vuonna 2006 hän oli järjestön varapuheenjohtaja ja vuosina 2003–2004 hallituksen jäsen. Lisäksi hän on ollut ViNOn opiskelijavaltuuskunnan puheenjohtaja 2006–2007 ja EU-työryhmän puheenjohtajana 2005.


title: Amu Urhonen

text: Urhonen oli Vihreän liiton puoluevaltuuskunnan varapuheenjohtaja kauden 2005–2007. Hän toimi tällä kaudella myös puolueen vammaispoliittisen työryhmän puheenjohtajana ja tasa-arvotyöryhmän jäsenenä. Kaudella 2007–2009 hän on Vihreiden tasa-arvo-, ikääntymispoliittisen ja koulutuspoliittisen työryhmän jäsen. Lisäksi hän on ollut Vihreiden ehdokkaana kunnallisvaaleissa sekä eurovaaleissa 2004 ja eduskuntavaaleissa 2007.


title: Amu Urhonen

text: Kunnallisvaaleissa 2004 ja 2008 Urhonen valittiin Tampereen varavaltuutetuksi. Hän on myös terveyttä ja toimintakykyä edistävien palvelujen lautakunnan jäsen. Urhonen on ollut Tampereen Vihreiden puheenjohtajana 2005, varapuheenjohtajana 2004 ja hallituksessa vuodesta 2001. Urhonen on myös Tampereen yliopiston ylioppilaskunnan edustajiston jäsen.


title: Amu Urhonen

text: Amu Urhonen on CP-vammainen ja käyttää liikkumiseen pyörätuolia. Hän on ollut syntymästään saakka vammainen. Urhonen on toiminut Vihreiden Vaivaisten eli Vihreän liiton vammaisjärjestön puheenjohtajana vuodesta 2005. Hän on työskennellyt vammaisten ihmisoikeusjärjestö Kynnyksen nuorisosihteerinä ja vuonna 2008 hänet valittiin järjestön puheenjohtajaksi. Hän vastustaa sikiöseulontoja.


title: Amu Urhonen

text: Urhonen opiskelee sosiaalipolitiikkaa Tampereen yliopistossa ja teologiaa Helsingin yliopistossa. Hän on suorittanut teologian maisterin tutkinnon. Hän asuu Tampereella Tammelassa.


title: Myrskylän suojeluskunta

text: Myrskylän suojeluskunta perustettiin porvoolaisten aloitteesta. Ensimmäinen kokous järjestettiin 2.9.1917 palokunnan muodostamiseksi porvoolaisten johdolla. Vastoin odotuksia kokouksessa seurantalolla oli puolet sosialisteja. Suojeluskunta päätettiin kuitenkin perustaa yhteishengessä, mutta myöhempi poliittinen jakautuminen keskeytti sen toiminnan. Myrskylän suojeluskunnassa oli 30 jäsentä, joista viisi osallistui suojeluskuntien puolella sisällissotaan sodan ensivaiheissa. Sen johtohenkilöinä toimivat V. Wirén, J. A. Melander ja R. Kiviranta.


title: Myrskylän suojeluskunta

text: Talvi- ja jatkosodassa Myrskylän suojeluskunta toimi kotijoukkona, joka ylläpiti Lotta Svärdin kanssa Myrskylän ilmavalvonta-asemaa.


title: Myrskylän suojeluskunta

text: Suojeluskunta kuului Porvoosta johdettuun Itä-Uudenmaan suojeluskuntapiiriin.


title: Apulietsoin

text: Apulietsoin eli sutari on koje, jolla vetoa voidaan lisätä myös höyryveturin seistessä.


title: Apulietsoin

text: Tämä on tarpeen mm. rakennettaessa tulipesällistä liikkeelle lähtöä varten.


title: Apulietsoin

text: Apulietsoimen syöttösuutin on sijoitettu vetopuhaltimen yläpäähän; se on useimmissa vetureissa ympyränmuotoinen, yläpinnaltaan rei´itetty putki kattilasta tulevan syöttöhöyryputken päässä; kun sen käyttöventtiili avataan, suuttimesta purkautuva höyrysuihku aikaansaa saman vaikutuksen kuin poistohöyrypurkauskin eli vetää nokikaapista ilmaa mukanaan ja siis pyrkii muodostamaan nokikaappiin tyhjiötä. Vaikutus etenee tuliputkien kautta tulipesään ja vetää pesässä kehittyvät palokaasut puoleensa ja edelleen ulos piipusta. Näin vältetään ns. leiskahdus eli pesään kertyvien savukaasujen räjähdysmäinen syttyminen, joka ilman lisävetoa syntyisi kun pesään tulvahtaa suuri määrä happea silloin kun luukku avataan.


title: Fox (yhtye)

text: Fox oli englantilainen rockyhtye, joka oli suosittu 1970-luvun puolivälissä. Yhtyettä johti yhdysvaltalaissyntyinen lauluntekijä Kenny Young, ja sen laulajana oli australialainen Noosha Fox.


title: Rikosilmoitus

text: Rikosilmoitus on tapahtuneesta rikoksesta poliisille tehtävä ilmoitus. Rikosilmoituksen voi tehdä kuka tahansa henkilö ja poliisilla on velvollisuus ottaa se vastaan. Rikosilmoituksen tarkoituksena on antaa poliisille mahdollisimman tarkka kuvaus esitutkintaa varten siitä, mitä on tapahtunut ja ketkä ovat asianosaisia. Rikosilmoitus on toimi, jolla esitutkinta pannaan vireille, mutta poliisilla ei ole velvollisuutta käynnistää esitutkintaa rikosilmoituksen jättämisen perusteella. Poliisilla täytyy olla "syytä epäillä" rikoksen tapahtuneen (ns. syytä epäillä -kynnys) ennen kuin esitutkinta käynnistetään.


title: Rikosilmoitus

text: Rikosilmoituksen voi tehdä käymällä poliisiasemalla. Osa rikosilmoituksista saa alkunsa poliisin kotikäynneistä. Vähäisistä rikoksista rikosilmoitus voidaan tehdä Internetissä tai puhelimitse. Poliisit kirjoittavat ilmoituksen kolmannessa persoonassa asianomistajan kertoman perusteella. Ilmoitus tallentuu poliisin tietokantaan, jonka jälkeen päätetään, aloitetaanko ilmoituksesta esitutkinta vai ei.


title: Rikosilmoitus

text: Poliisi tarvitsee mahdollisimman tarkan kuvauksen siitä, mitä on tapahtunut ja ketkä ovat asianosaisia.


title: Rikosilmoitus

text: Ilmoituksessa selvitetään:


title: Rikosilmoitus

text: Mikäli on epäselvää, onko rikosta ylipäätään tapahtunut tai on epäselvää, onko ilmoittajan tekijäksi ilmoittama henkilö tai henkilöt syyllistyneet ilmoituksessa väitettyyn tekoon, voi olla aiheellista tehdä rikosilmoituksen sijasta tutkintapyyntö.


title: Kapital (albumi)

text:
Kapital on Laibach-yhtyeen albumi. Levy ilmestyi keväällä 1992 varoittamaan entisiä itäblokin maita kapitalismista. Levyä on kutsuttu Karl Marxin "Pääoman" jatko-osaksi tai päivitykseksi. Kaikista kappaleista on eri versiot LP-, kasetti- ja CD-versioilla. Laibachin sivuyhtyeen Germanian kappaletta "Steel Trust" ei ole CD-versiolla. Moniin levyn kappaleisiin on samplattu repliikkejä eri elokuvien ääniraidoilta, muun muassa elokuvista "Lemmy Caution – piru mieheksi", "Rosemaryn painajainen" ja "THX 1138". 0
I


title: Kapital (albumi)

text:
0
I


title: Kapital (albumi)

text: Kaikki kappaleet säveltänyt, sanoittanut ja sovittanut Laibach, paitsi "Kinderreich" kasetti- ja CD-versiot sanoittanut "Einstein" ja "Steel Trust" säveltänyt ja sovittanut Bertrand Burgalat sekä sanoittanut Germania. Kaikki kappaleet tuottanut Laibach, paitsi "Le Privilege des Morts", "Codex Tobus"/"Codex Durex", "The Hunter's Funeral Procession", "White Law", "Torso", "Entartete Welt" ja "Regime of Coincidence, State of Gravity" tuottanut Laibach ja Paul Kendall, "Young Europa" tuottanut Laibach ja Julian Briottet sekä "Steel Trust" tuottanut Rico Conning. Nauhoittanut ja miksannut Paul Kendall, Julian Briottet ja Laibach, "Wirtschaft Ist Tot" miksattu yhdessä Daniel Millerin kanssa, "Steel Trust" miksannut Rico Conning. Kappaleet tehty ja ohjelmoitu NSK studio Reichstagissa, Ljubljanassa. Ne on nauhoitettu ja miksattu Worldwide-studiossa Lontoossa.


title: Nek

text: Nek, oikealta nimeltään Filippo Neviani (s. 6. helmikuuta 1972 Sassuolo, Modena, Emilia-Romagna, Italia), on italialainen laulaja ja lauluntekijä, joka lukeutuu maansa suosituimpiin miesartisteihin. Hän levyttää sekä italiaksi että espanjaksi.


title: Nek

text: Nek esiintyi vuonna 2005 Rooman Circus Maximuksessa järjestetyssä Live 8 -konsertissa.


title: Bulgarian avaruusjärjestö

text: Bulgarian avaruusjärjestö eli Bulgarian Tiedeakatemian alainen Avaruustutkimusinstituutti (SRI-BAS) koordinoi Bulgarian avaruustoimintaa.


title: Bulgarian avaruusjärjestö

text: Bulgarian avaruustoiminta käynnistyi vuonna 1969, jolloin Tiedeakatemiaan luotiin avaruusalan elin. Sitä seurasi useiden vuosien innostuneen toiminnan jakso. Ensimmäinen bulgarialainen avaruuslaite P-1 laukaistiin vuonna 1972, ja Bulgariasta tuli sen oman laskutavan mukaan 18. avaruusmaa. Arvio lienee oikea, mutta suurvallat ovat määritelleet avaruusmaan käsitteen huonosti rajatessaan sen kytkeytyväksi rakettitekniikaan ja miehitettyihin lentoihin.


title: Bulgarian avaruusjärjestö

text: Vuonna 1975 Bulgariaan perustettiin Avaruustutkimuksen keskuslaboratorio (Central Laboratory for Space Research, CLSR). Bulgaria otti osaa SEV-maiden Intercosmos-ohjelmaan rakentamalla avaruuslaitteita useisiin Interkosmos-satelliitteihin ja luotainraketteihin. Bulgarialainen kosmonautti lensi vuonna 1979 Sojuz 33-aluksella. Bulgarialainen kosmonautti on vieraillut sekä Saljut 6- ja Mir-avaruusasemilla. Vuonna 1981 laukaistiin kaksi ”Intercosmos Bulgaria - 1300”- ja ”Meteor-Proroda”-satelliittia, joiden koko hyötykuorma oli bulgarialainen. Samana vuonna käynnistettiin Bulgarian kansallinen avaruusohjelma.


title: Bulgarian avaruusjärjestö

text: SRI-BASin työvoima on nykyisin 135 henkeä. Sillä on useita laboratorioita eri kaupungeissa. Siihen kuuluu "COSMOS Scientific-Production Enterprise"-yritys, joka toimii Stara Zagorassa. Bulgaria


title: Bonaparti.lv

text: Bonaparti.lv on kuuden latvialaisen tenorin muodostama yhtye, joka perustettiin Eurovision laulukilpailua 2007 varten. Se edusti maataan kilpailussa italiankielisellä kappaleella ”Questa Notte”, sai 54 pistettä ja sijoittui kuudenneksitoista.


title: Bonaparti.lv

text: Viisi Bonaparti.lv-yhtyeen jäsenistä on muista hankkeista entuudestaan tunnettuja latvialaisia muusikoita. Yksi jäsenistä, Roberto Meloni, on useamman vuoden Riiassa asunut italialainen.


title: Bonaparti.lv

text: Bonaparti.lv-ryhmän jäsenten uutisoitiin jääneen kadoksiin toukokuun 4. ja 5. päivän välisenä yönä 2007 heidän lähdettyään Montenegron juhlista. Kuten aiemmin oli julkisuudessa arveltu, katoamistapaus osoittautui perättömäksi huhuksi tai mainostempuksi.


title: Tim Blake

text: Tim Blake (s. 2. helmikuuta 1952 Hammersmith, Lontoo) on englantilainen kosketinsoittaja. Hänet tunnetaan Crystal Machine -yhtyeestään, jossa hän soittaa syntetisaattoria ranskalaisen Patrice Warrinerin toimiessa valotaiteilijana. Crystal Machine oli ensimmäisiä yhtyeitä, jotka toivat syntetisaattorit ja laserit keikoille 1970-luvun alkupuoliskolla.


title: Tim Blake

text: Muita yhtyeitä, joiden riveissä Blake on soittanut ovat muun muassa Gong ja Hawkwind.


title: Konetuliase

text: Konetuliaseeksi katsotaan aseet, jotka ampuvat sarjatulta. Näitä ovat muun muassa konepistooli, konekivääri, rynnäkkökivääri, pikakivääri ja konetykki. Ensimmäiset konetuliaseet olivat varsin raskaita, hankalakäyttöisiä ja harvinaisia. Varhaisimmat konetuliaseet tarvitsivat monta käyttäjää kun taas nykyään lähes jokainen sotilas on aseistettu sellaisella.


title: Konetuliase

text: Ensimmäisen konekiväärityyppisen aseen valmisti yhdysvaltalainen Richard J. Gatling vuonna 1861. Ase oli monipiippuinen ja kammesta kiertämällä koneisto latasi uusia patruunoita piippuihin yhden piipun vuorollaan lauetessa. Seuraava askel kehityksessä oli Hiram Maximin vuonna 1883 keksimä Maxim-konekivääri jossa rekyylistä voimansa saava koneisto latasi uuden patruunan automaattisesti toisensa perään.


title: Ei yhdeksän uutiset

text: Ei yhdeksän uutiset () oli BBC:n tuottama satiirinen sketsisarja, jossa itsensä löivät läpi Rowan Atkinson, Mel Smith, Griff Rhys Jones ja Pamela Stephenson. Sarjassa pilailtiin muun muassa kuninkaallisten ja julkkisten kustannuksella. Ei yhdeksän uutiset -sarjaa tehtiin lopulta kolme tuotantokautta. Yhdysvalloissa kaapelikanava HBO toi vuonna 1983 oman versionsa ohjelmasta, sen nimeksi tuli Not Necessarily the News, jota tehtiin vuoteen 1990 asti. Sarja on palkittu muun muassa Montreux'n kultaisella ruusulla ja Emmyllä. Sarjaa näytettiin 1980-luvulla Suomen televisiossa ja myöhemmin sarjan uusintoja on 2000-luvulla näyttänyt TV5.


title: Ei yhdeksän uutiset

text: Suomessa ohjelman jaksoista tehtyjä koostejaksoja on julkaistu kahdella VHS-kasettina ja myöhemmin yhden DVD-levyn kokoelmalla.


title: N'zi-Comoé

text: N'zi-Comoé () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 633 927 asukasta ja sen pinta-ala oli 19 242 neliökilometriä. Alueen pääkaupunki oli Dimbokro.


title: N'zi-Comoé

text: Hallintouudistuksessa N'zi-Comoén alueesta ja osasta Lacsin aluetta muodostettiin Lacsin piirikunta.


title: Jalasjärven suojeluskunta

text: Jalasjärven suojeluskunta oli yksi Suomen ensimmäisistä suojeluskunnista entisessä Jalasjärven kunnassa. Se perustettiin palokunnallisena suojeluskuntana 5. elokuuta 1917. Sen ylipäälliköksi valittiin Tuomas Luopajärvi. Samalla valittiin myös kyläpäälliköt.


title: Jalasjärven suojeluskunta

text: Suojeluskunnalle vahvistettiin Ilkasta kopioidut säännöt, jotka Vaasan läänin kuvernööri hyväksyi 29. elokuuta 1917. Suojeluskunnalle valittiin sääntöjen mukainen pysyvä johtokunta. Rahoituksesta vastasi kannattajajäsenistö. Suojeluskunta harjoitteli taajaan ja sai kokoon 80 henkisen liikuteltavissa olevan pysyvän joukon.


title: Jalasjärven suojeluskunta

text: Suojeluskunta kunnallistettiin 17. joulukuuta 1917 myrskyisän kuntakokouksen tuloksena. Jalasjärven kunta hyväksyi Jalasjärven suojeluskunnan kunnallistamisen, mutta ei myöntänyt varoja sen ylläpitämiseksi. Kunta kuitenkin osallistui suojeluskunnan valvontaan nimittämällä siihen edustajansa. Suojeluskunnan päällystö muodosti esikunnan, joka jatkoi kehittämistä johtokunnassa olevasta asenteesta huolimatta. Erityisesti Juho Tala oli aktiivinen.


title: Jalasjärven suojeluskunta

text: Jalasjärven suojeluskunnan aseistus koostui alkuvaiheessa Vetterli M 1869 eli niin sanotuista Grafton-kivääreistä. Suojeluskunta nouti tammikuun 1918 puolivälissä itselleen Ilmajoelta 260 kivääriä ja kaksi konekivääriä. Kivääreistä 200 meni perusteilla olevalle Suomen Tasavallan Vartiostolle, joten niistä jäi 60 Jalasjärven suojeluskunnalle itselleen. Tasavallan Vartiostossa oli ollut 10 upseeria ja 34 miestä. Tammikuussa lopulla 1918 Tasavallan Vartiostoon liittyi 80 jalasjärveläistä, mikä kolminkertaisti sen kirjavahvuuden.


title: Jalasjärven suojeluskunta

text: Jalasjärven suojeluskunnassa oli 142 jäsentä, joista 80 osallistui suojeluskuntien puolella sisällissotaan sodan ensivaiheissa. Sillä itsellään oli 61 kivääriä.


title: Jalasjärven suojeluskunta

text: Suojeluskunnan johtohenkilöinä toimivat Tuomas Luopajärvi, E. Luopajärvi, K. Luopajärvi, E. Martikainen, J. J. Rajala, V. M. Petäys, J. Paloneva, I. G. Seilo ja V. Jokipii. Jalasjärven suojeluskunnasta Vimpelin koulun kävivät Viljo Petäys ja Unto Mäenpää. Sisällissodassa kaatui suojeluskuntien puolella 43 jalasjärveläistä, mikä on 0,32 prosenttia väestöstä sekä samalla Etelä-Pohjanmaan suojeluskuntapiirin suhteellisesti suurimpia kaatuneiden määriä.


title: Jalasjärven suojeluskunta

text: Suojeluskuntien valvontakomission edellyttämän lakkauttamisen yhteydessä Moskovan välirauhan perusteella Jalasjärven suojeluskunnan ampumarata Kiuaskalliolla siirtyi Jalasjärven Ampujat ry:lle. Jalasjärven kotiseutumuseon alueella sijaitsevassa Jalasjärven sotaveteraanien perinnetalossa on Jalasjärven suojeluskuntaan liittyviä esineitä ja suojeluskuntien Hakkapeliitta-lehden vuosikerrat sidottuna.


title: Kojima

text: Kojima oli japanilaisen Matsuhisa Kojiman luoma Formula 1 -talli. Talli osallistui vain kahteen osakilpailuun kausilla 1976 ja 1977.


title: Kojima

text: Suomalaisista Keke Rosberg on testannut tallin autoa vuonna 1977.


title: Zanzan

text: Zanzan () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 701 005 asukasta ja sen pinta-ala oli 38 251 neliökilometriä. Alueen pääkaupunki oli Bondoukou.


title: Zanzan

text: Hallintouudistuksessa Zanzanin alueesta muodostettiin Zanzanin piirikunta ilman aluemuutoksia.


title: Listeria monocytogenes

text: Listeria monocytogenes on "Listeria"-sukuun kuuluva grampositiivinen bakteeri, joka aiheuttaa listerioosiksi kutsuttua vatsatautia. Listeria-bakteeria esiintyy varsin yleisesti maaperässä.


title: Listeria monocytogenes

text: Bakteeri on saanut nimensä brittiläisen lääkärin Joseph Listerin mukaan.


title: Listeria monocytogenes

text: Listeriatartunnan voi saada huonosti pestyistä vihanneksista, raa'aksi jääneestä lihasta, pastöroimattomista maitotuotteista tai kalasta. Listeriabakteeri lisääntyy tyhjiöpakatussa tuotteessa myös jääkaappilämpötilassa. Se tuhoutuu jos tuote kuumennetaan kauttaaltaan 90 asteeseen kahdessa minuutissa. Mikrokuumennus ei kuumenna tasaisesti eikä siten tuhoa kaikkia bakteereja.


title: Listeria monocytogenes

text: Listerioosi aiheuttaa verenmyrkytystä ja aivokalvontulehdusta. Verenmyrkytykseen kuolee hoidosta huolimatta 30–50 prosenttia sairastuneista, aivokalvontulehdukseen noin joka viides. Bakteeri tarttuu myös eläimiin, ja voi eläimilläkin olla oireeton. Listeriaan sairastuvat yleensä ihmiset, joilla on heikentynyt vastustuskyky eli esimerkiksi vanhukset, raskaana olevat ja vastasyntyneet. Se on vaarallinen tyypillisesti myös syöpä- ja AIDS-potilaille sekä maksa- ja munuaistauteja sairastaville.


title: Listeria monocytogenes

text: Suomessa todetaan vuosittain 20–70 listerioositapausta. Vuonna 2010 tapauksia todettiin poikkeuksellisen paljon, 70 tapausta, joista neljäsosa kuoli. Syyksi epäiltiin kalatuotteita. Suurin osa sairastuneista oli iäkkäitä tai heillä oli jokin heikentävä perussairaus.


title: Listeria monocytogenes

text: Eläinten sairautena listerioosi yhdistetään useimmin lampaisiin ja vuohiin. Syynä on yleensä pilaantunut säilörehu, johon on voinut sekoittua ulosteita tai ulosteista kontaminoitunutta multaa. Tyypillisiä oireita ovat tasapainohäiriöt ja nielemisvaikeudet mutta eläimet voivat myös kuolla äkillisesti ennen kuin oireita ehtii muodostua. Koska syy kohdistuu useisiin eläimiin, sairastuneitakin on yleensä useita. Alkuvaiheessa hoitoa voidaan yrittää antibiooteilla mutta kuolleisuus on korkea ja parantuneistakin monille jää eriasteisia hermosto-oireita.


title: Gamma Arietis

text: Gamma Arietis on kolmoistähtijärjestelmä Oinaan tähdistössä. Se on 204 valovuoden päässä.


title: Harvey Bainbridge

text: Harvey Frederick Bainbridge (s. 24. syyskuuta 1949, Dorset) on brittiläinen muusikko, joka parhaiten muistetaan Hawkwindin pitkäaikaisena basistina ja kosketinsoittajana.


title: Harvey Bainbridge

text: Vuonna 1977 Hawkwindin laulaja Robert Calvert ja kitaristi Dave Brock kasasivat sivuprojektiyhtyeen Sonic Assassins, johon he pyysivät soittajiksi Devonilaisen Ark-yhtyeen jäseniä. Mukaan pääsivät kosketinsoittaja Paul Hayles, rumpali Martin Griffin ja basisti Harvey Bainbridge. Sonic Assassins soitti keikan 23. joulukuuta 1977 Barnstaplessa. Keikka nauhoitettiin ja siitä on julkaistu kappaleita erilaisilla kokoelmilla.


title: Harvey Bainbridge

text: Vuoden 1978 keväällä Hawkwind hajosi vaikean Yhdysvaltain kiertueen jälkeen ja Calvert ja Brock pyysivät Bainbridgeä basistiksi uuteen kokoonpanoon, jonka nimi olisi laillisista syistä Hawklords. Vuotta myöhemmin Hawklordsinkin hajottua Brock ja Bainbridge kasasivat Hawkwindin uudelleen ja Bainbridge pysyikin yhtyeessä aina vuoteen 1991 asti. Hän toimi basistina vuoteen 1984 asti ja sen jälkeen päätoimisena kosketinsoittajana.


title: Harvey Bainbridge

text: Yhtyeestä lähdön jälkeen Bainbridge on ollut pääsääntöisesti soolouralla.


title: Dix-Huit Montagnes

text: Dix-Huit Montagnes () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 936 510 asukasta ja sen pinta-ala oli 16 782 neliökilometriä. Alueen pääkaupunki oli Man.


title: Dix-Huit Montagnes

text: Hallintouudistuksessa Dix-Huit Montagnesin alueesta ja Moyen-Cavallyn alueesta muodostettiin Montagnesin piirikunta.


title: Sisko ja sen veli

text: Sisko ja sen veli on suomalainen Yle TV2:lla vuonna 1986 esitetty, Neil Hardwickin kirjoittama ja ohjaama komediasarja.


title: Sisko ja sen veli

text: Sarja kertoo Tuijasta ja Immusta, 30-vuotiaista sisaruksista, jotka eivät ole saaneet kunnon otetta elämäänsä. Tuija työskentelee bingoemäntänä ja Immu on ollut kymmenen vuotta kirjoilla yliopistossa. Isän kuolema ajaa Tuijan ja Immun etsimään elämäänsä uutta sisältöä.


title: Sisko ja sen veli

text: Sarjan teemoina näkyvät harvemmin komediassa käytetyt kuolema, seksi ja vammaiset.


title: Sisko ja sen veli

text: Sarja voitti Venlan Dramatisoidut viihdeohjelmat -kategoriassa vuonna 1986. Erityisesti kiitoksia keräsi osa 3, "Tietokonetreffit", joka käsitteli vammaisuutta. Sama osa sai lehdistöpalkinnon ja kunniamaininnan Montreux'n Kultainen Ruusu -kilpailussa, ja Kynnys ry ja Invalidiliitto palkitsivat sen vuoden 1986 parhaana vammaisaiheisena ohjelmana.


title: Sisko ja sen veli

text: Rooleissa nähdään Ernamon ja Saarelaisen lisäksi mm. Mauri Kuosmanen, Ritva Jalonen, Tommi Auvinen ja Anu Hälvä.


title: Sisko ja sen veli

text: Sarja on julkaistu 171 minuutin mittaisena DVD:nä vuonna 2004.


title: Richard Meier

text: Richard Meier (s. 12. lokakuuta 1934, Newark, New Jersey) on yhdysvaltalainen arkkitehti. Hänelle myönnettiin vuonna 1984 Pritzker-palkinto.


title: Richard Meier

text: Meier valmistui Cornellin yliopistosta. Hän on suunnitellut rakennuksia eri puolille Yhdysvaltoja ja Eurooppaa. Tunnetuimpiin suunnitelmiin lukeutuvat Barcelonan nykytaiteen museo Espanjassa sekä Los Angelesin Getty Center.


title: Tapani Mörttinen

text: Tapani Johannes Mörttinen (s. 20. helmikuuta 1943 Kärkölä) on suomalainen, Kansallista Kokoomusta edustanut poliitikko.


title: Tapani Mörttinen

text: Mörttinen valittiin ensimmäistä kertaa eduskuntaan eduskuntavaaleissa 1975 Hämeen läänin eteläisestä vaalipiiristä. Hänet valittiin kansanedustajaksi yhteensä kolmissa vaaleissa, 1983 vaaleissa hän putosi eduskunnasta, mutta hän teki paluun eduskuntavaaleissa 1987. Hän toimi eduskunnan puolustusvaliokunnan puheenjohtajana valtiopäivillä 1979–1982 ja kokoomuksen eduskuntaryhmän puheenjohtajana valtiopäivillä 1987–1989. Kansanedustajana Mörttinen jatkoi vuoteen 1991.


title: Tapani Mörttinen

text: Mörttinen oli presidentin valitsijamies kolmissa vaaleissa, vuosina 1978, 1982 ja 1988. Vuodet 1973–1984 hän oli Kärkölän kunnanvaltuuston jäsen. Mörttisellä oli myös monia luottamustehtäviä puolueensa sisällä. Hän oli kokoomuksen varapuheenjohtaja vuodesta 1975 vuoteen 1987, mitä ennen hän oli ollut kokoomuksen nuorisojärjestön varapuheenjohtaja vuosina 1971–1974. Mörttinen on toiminut myös Etelä-Hämeen Kokoomuksen puheenjohtajana ja piirivaltuuston sekä piirihallituksen jäsenenä.


title: Tapani Mörttinen

text: Mörttinen toimi maanviljelijänä Kärkölässä vuosina 1964–1999. Hän oli myös Kärkölän väestönsuojelupäällikkö vuodesta 1967 vuoteen 1971. Kansanedustajuutensa jälkeen hän työskenteli Maatalousyrittäjien eläkelaitoksen Melan palveluksessa, aluksi tapaturmavakuutusjohtajana ja vuodesta 1994 kehitysjohtajana. Hän jäi kehitysjohtajan virasta eläkkeelle huhtikuussa 2003.


title: Tapani Mörttinen

text: Mörttinen on ollut naimisissa vuodesta 1964 ja hänellä on kolme lasta, vuosina 1964, 1967 ja 1971 syntyneet tyttäret.


title: Suomen Tasavallan Vartiosto

text: Suomen Tasavallan Vartiosto oli 6. joulukuuta 1917 itsenäiseksi julistetun tasavallan ensimmäinen jalkaväkijoukko-osasto. Se perustettiin 6. tammikuuta 1918. Joukko sijoitettiin Jalasjärvelle ja se alkoi saada vapaaehtoisia Jalasjärven suojeluskunnasta 17. tammikuuta 1918 alkaen.


title: Suomen Tasavallan Vartiosto

text: Vartiostoa komensi Helsingin poliisipäällikkönä aikaisemmin toiminut Karl Emil Berg, josta tuli myöhemmin kenraalimajuri. Vartioston ensimmäinen tehtävä oli riisua Ilmajoen venäläinen varuskunta aseista tammisunnuntaina 1918.


title: Suomen Tasavallan Vartiosto

text: Sen jälkeen vartiosti siirtyi Seinäjoelle suojaamaan esikuntaa ja jatkokoulutukseen. Uudelleenorganisoinnin tuloksena Suomen Tasavallan Vartiostosta tuli Seinäjoen Krenatööripataljoona, joka osallistui Suomen sisällissodassa mm. Kuhmoisten, Länkipohjan, Oriveden ja Kangasalan taisteluihin.


title: Suomen Tasavallan Vartiosto

text: Vartioston muistopatsas sijaitsee Jalasjärven Vilholan pihassa.


title: Sotateatteri

text: Sotateatteri oli jatkosodan aikaista Suomen puolustusvoimien alaista viihdytystoimintaa. Pitkään jatkunut asemasota oli sytykkeenä teattereiden perustamiselle. Teattereita oli viisi suomalaisjoukkojen 1941-1944 suurimmaksi osaksi miehittämässä Neuvostoliiton Karjalassa eli Itä-Karjalassa ja yksi pohjoisella Karjalankannaksella, Suomen miehittämässä osassa Leningradin aluetta (Moskovan rauhansopimukseen 1940 saakka pohjoinen Karjalankannas kuului virallisesti Suomeen). Niiden kansainvälisesti erikoinen piirre oli, että ne olivat kiinteitä ammattiteattereita. Ohjelmisto oli kevyttä, mutta sijansa oli myös kansallisilla klassikoilla. Kuuden sotateatterin ohjelmistossa on laskettu olleen noin 70 näytelmää. Kaikkiaan näytäntöjä on arveltu annetun noin 2 500. Sotateattereilla oli oma 17 pykälän tiukka ohjesääntö, sillä teatterit olivat sotilaallisia laitoksia. Niiden toimintaa valvoi viihdytystoimiston alainen ohjelmatoimisto.


title: Worodougou

text: Worodougou () on yksi Norsunluurannikon 31 alueesta. Se kuuluu Woroban piirikuntaan. Vuoden 2014 väestönlaskennan mukaan alueella on 272 334 asukasta ja sen pinta-ala on 11 429,66 neliökilometriä. Alueen pääkaupunki on Séguéla.


title: Worodougou

text: Worodougou oli aiemmin yksi Norsunluunrannikon 19 entisestä ylimmän tason hallintoalueesta, jotka lakkautettiin vuoden 2011 hallintouudistuksessa, kun maa jaettiin 14 piirikuntaan. Uudistuksessa Worodougoun alueesta ja Bafingin alueesta muodostettiin Woroban piirikunta.


title: Nokialbatrossi

text: Nokialbatrossi ("Phoebetria fusca") on keskikokoinen eteläisen pallonpuoliskon albatrossi. Lajin nimesi Carl Theodor Hilsenberg 1822. Suvun nimenä esiintyy myös "Phoebastria".


title: Nokialbatrossi

text: Linnun pituus on noin 85 cm. Koko höyhenpuku on tumma, noenmusta tai erittäin tummanruskea. Silmän takana on kapea valkoinen juova. Muistuttaa suuresti etelännokialbatrossia. Sukupuolet ovat samannäköiset. Nuorten ja esiaikuisten lintujen höyhenpuku on samanvärinen kuin aikuisen.


title: Nokialbatrossi

text: Pesimäalueet sijaitsevat Eteä-Atlantilla Tristan da Cunhan saariryhmässä ja eteläisellä Intian valtamerellä Prinssi Edwardin saarella, Marionsaarella, Kerguelensaarilla ja Amsterdamsaarella. Maailman populaation koko on noin 12 500–19 000 paria, noin 42 000 yksilöä. Tristan da Cunhalla pesii noin 10 000 paria, loput Intian valtameren puolella. Pesimäajan ulkopuolella nokialbatrossit vaeltelevat eteläisen pallonpuoliskon vesillä Etelä-Amerikasta Australiaan.


title: Nokialbatrossi

text: Pesii jyrkänteillä ja kallioisilla rannoilla. Pesimäajan ulkopuolella vaeltaa valtamerillä.


title: Nokialbatrossi

text: Pesii sekä yhdyskunnissa, joissa voi olla 50–60 paria, että vain muutaman parin ryhmissä. Pesä on kuoppa maassa. Naaras munii yhden munan, jota molemmat puolisot hautovat yhteensä noin 70 päivää. Haudontavuorot ovat noin viikon mittaisia. Poikasta lämmitetään kolmen viikon ajan ja lentokykyinen se on noin 160 päivän ikäisenä. Emot tuovat poikaselle ruokaa noin 3 päivän välein. Sukukypsä 8–10-vuotiaana. Pesii vain joka toinen vuosi.


title: Nokialbatrossi

text: Syö enemmän kalaa kuin albatrossit yleensä. Laji on hyvä sukeltaja ja se sukeltaa usein 5 metrin syvyyteen. Syö myös mustekaloja, äyriäisiä, haaskoja ja joskus pienempiä merilintuja.


title: Aunuksen Teatteri

text: Aunuksen Teatteri oli yksi kuudesta jatkosodan aikaisesta niin sanotusta sotateatterista. Se perustettiin Puolustusvoimien Ohjelmatoimiston ja Kalle Viherpuun aloitteesta Suomen valtaamaan Itä-Karjalaan marraskuussa 1941. Nurmoilasta, entisestä venäläisten kasarmikylästä, löytyivät sopivat toimitilat. Tarpeistosta suuri osa oli lahjoituksia. Rintamateatterin ensimmäinen esitys oli "Peräkylän profeetta" 30. marraskuuta 1941. Teatteria johti ensin Viherpuu ja myöhemmin Rafael Stenius. Aunuksen Teatterilla oli kymmeniä esiintymispisteitä, suuri osa näytännöistä annettiin kiertueilla.


title: Aunuksen Teatteri

text: Teatterin taiteilijakuntaan kuuluivat muun muassa Kaarlo Halttunen ja Eeva-Kaarina Volanen. Johtaja Kalle Viherpuu tulkitsi Jeppeä Ludvig Holbergin näytelmässä Jeppe Niilonpoika, joka esitettiin kaikkiaan 22 kertaa. Ohjelmisto oli sangen komediapainotteinen. Siihen kuuluivat esimerkiksi "Serenaadi sotatorvella", "Nummisuutarit" ja "Syntipukki" useiden muiden kepeiden näytelmien ohella. Aunuksen Teatterin toiminta loppui kesäkuussa 1944. Loppuvaiheessa Riitta Järvinen, eräs teatterin näyttelijöistä, sai surmansa hypättyään liikkuvasta autosta suojaan ilmapommitukselta. 30-vuotias taiteilijatar putosi auton alle ja menehtyi parin päivän kuluttua.


title: Vallée du Bandama

text: Vallée du Bandama () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 1 080 509 asukasta ja sen pinta-ala oli 28 518 neliökilometriä. Alueen pääkaupunki oli Bouaké.


title: Vallée du Bandama

text: Hallintouudistuksessa Vallée du Bandaman alueesta muodostettiin Vallée du Bandaman piirikunta ilman aluemuutoksia.


title: Bas-Sassandra

text: Bas-Sassandra () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 1 395 251 asukasta ja sen pinta-ala oli 26 440 neliökilometriä. Alueen pääkaupunki oli San-Pédro.


title: Bas-Sassandra

text: Hallintouudistuksessa Bas-Sassandran alueesta ja osasta Sud-Bandaman aluetta muodostettiin Bas-Sassandran piirikunta.


title: Eksplementtikulmat

text: Eksplementtikulmilla tarkoitetaan tasogeometriassa kahta kulmaa, joiden summa on 360°. Jos explementtikulmien kärjet asetetaan vierekkäin niin, että kärjet yhtyvät ja että toisen kulman vasen kylki yhtyy toisen kulman oikeaan kylkeen ja toisen kyljet toisiinsa, muodostavat ne yhdessä täyden kulman.


title: Eksplementtikulmat

text:
Jos α ja β ovat toistensa eksplementtikulmat, ovat seuraavat yhtälöt voimassa:
Trigonometristen funktioiden arvot ovat vastaavasti seuraavat:


title: Eksplementtikulmat

text: Suomenkielinen termi "eksplementtikulma" mainitaan jo vuoden 1910 "Tietosanakirjassa" ja englanninkielinen termi "explement" William Galbraithin teoksessa "Mathematical and astronomical tables" vuodelta 1827.


title: Äänislinnan Teatteri

text: Äänislinnan Teatteri oli yksi kuudesta Suomen miehittämässä Itä-Karjalassa sekä Karjalankannaksella jatkosodan aikana toimineesta niin sanotusta sotateatterista. Se perustettiin Petroskoin kaupunkiin keväällä 1942. Teatteri otti käyttöönsä venäläisen teatterin toimitilat pyörönäyttämöineen ja ajanmukaisine pukusuojineen.


title: Äänislinnan Teatteri

text: Äänislinnan Teatterin ensimmäinen näytelmä oli "Tapahtui kaukana" 25. huhtikuuta 1942. Teatteri teki runsaasti vierailuja, muun muassa Karhumäelle. Sen ohjelmistoon kuului näytelmiä kuten "Jääkärin morsian", "Syntipukki", "Pohjalaisia" sekä karjalaisaiheinen "Anu ja Mikko". Erikoisimpia tapauksia oli "Viisas neitsyt", joka yhden esityskerran jälkeen salaperäisesti katosi ohjelmistosta.


title: Äänislinnan Teatteri

text: Teatterin ensimmäinen johtaja oli Oke Tuuri. Häntä seurasi taiteellisena johtajana pitkän linjan teatterilainen Aku Käyhkö. Teatterissa vieraili muun muassa Henny Waljus näytelmässä "Anu ja Mikko". Äänislinnan teatterin viimeinen ensi-ilta oli Kaarlo Hiltusen ohjaama "Aina vain yllätyksiä" toukokuussa 1944. Viimeiset suomalaiskauden näytännöt teatterin tiloissa antoi vierailijana Karhumäen Teatteri, joka esitti kahteen otteeseen kesäkuussa 1944 operetin "Rose Marie" loppuunmyydyille katsomoille. Itse Äänislinnan Teatteri oli tuolloin kiertueella.


title: Painin maailmanmestaruuskilpailut 1913

text: Vuoden 1913 painin maailmanmestaruuskilpailut järjestettiin Breslaussa, Ala-Sleesiassa. Ne olivat järjestyksessään kahdeksannet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin neljässä painoluokassa.


title: Haut-Sassandra

text: Haut-Sassandra () on yksi Norsunluurannikon 31 alueesta. Se kuuluu Sassandra-Marahouén piirikuntaan. Vuoden 2014 väestönlaskennan mukaan alueella on 1 430 960 asukasta ja sen pinta-ala on 15 192,99 neliökilometriä. Alueen pääkaupunki on Daloa.


title: Haut-Sassandra

text: Haut-Sassandra oli aiemmin yksi Norsunluunrannikon 19 entisestä ylimmän tason hallintoalueesta, jotka lakkautettiin vuoden 2011 hallintouudistuksessa, kun maa jaettiin 14 piirikuntaan. Uudistuksessa Haut-Sassandran alueesta ja Marahouén alueesta muodostettiin Sassandra-Marahouén piirikunta.


title: Dehradun

text: Dehradun (hindiksi ja ), kirjoitetaan myös Dehra Dun tai Dehra Doon, on Intian Uttarakhandin osavaltion suurin kaupunki ja toistaiseksi sen pääkaupunki - osavaltio ei ole vielä valinnut pääkaupunkiaan. Vuonna 2001 kaupungissa oli 426 674 asukasta. Se sijaitsee noin 230 kilometriä Intian pääkaupungista New Delhistä pohjoiseen, Ganga- ja Yamuna-jokien välisellä vedenjakajalla, Himalajan ja Shivaklik-kukkuloiden välissä 960 metrin korkeudessa. Ennen Uttarakhandin osavaltion perustamista vuonna 2000 Dehradun kuului Uttar Pradeshiin.


title: Dehradun

text: Dehradunin tunnetuimpia vientituotteita ovat basmatiriisi ja litsihedelmät.


title: Dehradun

text: Jolly Grantin lentoasema sijaitsee noin puolessa välissä Dehradunin Rishikeshin välillä. Lentoasemalta lennetään Delhiin.


title: Agnéby

text: Agnéby () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 525 211 asukasta ja sen pinta-ala oli 9 234 neliökilometriä. Alueen pääkaupunki oli Agboville.


title: Agnéby

text: Hallintouudistuksessa Agnébyn alueesta ja osasta Lagunesin aluetta muodostettiin Lagunesin piirikunta.


title: Karhumäen Teatteri

text: Karhumäen Teatteri oli yksi kuudesta jatkosodan aikaisesta niin sanotusta sotateatterista. Se saavutti laajan suosion lähialueensa lottien ja sotilaiden keskuudessa. Karhumäessä oli 450-paikkainen teatteritila pyörönäyttämöineen, joka antoi hyvät ulkoiset puitteet toiminnalle. Keskeinen asema Karhumäen Teatterin toiminnan aloittamisessa oli korpraali Erkki Vuorelalla, joka myös ohjasi näytelmiä teatterille. Muita ohjaajia ja vaikuttajia olivat Viljo Karhu ja Jorma Vuortama. Teatterin ensimmäinen näytelmä oli kansantrubaduuri ja kanteleensoittaja Pasi Jääskeläisen kolminäytöksinen lauluhupailu "Laivan kannella" 28. heinäkuuta 1942. Ohjelmistoon kuului suomalaisia klassikoita, kuten "Olenko minä tullut haaremiin", "Pohjalaisia" ja "Nummisuutarit". Ajankohtaan sopivasti sijansa oli isänmaallisilla näytelmillä, kuten "Jääkärin morsian".


title: Karhumäen Teatteri

text: Karhumäen Teatterissa uraa tekivät muun muassa Uljas Kandolin, Leevi Kuuranne, Henake Schubak, Annikki Linnoila ja Rauli Tuomi. Vappu Valpas teki Karhumäessä parin vuoden teatteriuran, mutta siirtyi sodan jälkeen sihteerin tehtäviin. Toimintansa viimeisinä kuukausina Karhumäen Teatteri teki Maaselän radion kanssa yhteistyötä, josta syntyivät radiolle sovitetut revyy-ohjelmat "Budapestin Juliska" ja "Puolalainen masurkka". Edellisessä vieraili ajan tunnetuin suomalainen tanssiduo Orvokki Siponen & Klaus Salin. Jälkimmäisessä vierailivat muun muassa huippukoomikot Siiri Angerkoski ja Hannes Häyrinen. Karhumäen Teatteri lopetti toimintansa kesäkuussa 1944. Lauantaina 17. kesäkuuta kello 15.30 lähes koko siviilihenkilöstö sai lähteä Suomeen.


title: Ta’veren

text: Ta'veren on Ajan Pyörä -kirjoissa käytetty termi.


title: Ta’veren

text: Ta'verenit ovat ihmisiä, joiden ympärille Ajan Pyörä kutoo kudelmaa. Jokainen ihminen on tekemisissä ta'verenin kanssa jollakin tavalla. Kukaan ei synny ta'vereniksi, vaan kuvio tekee heistä sellaisen, jos on tarve. Ta'verenit aiheuttavat tapahtumia ympärillään, esimerkiksi ta'veren, joka on yön majatalossa, saattaa saada aikaan useat häät.


title: Ta’veren

text: Kukaan ei tavallisesti näe ta'verenia, mutta on ihmisiä jotka siihen pystyvät. Näitä ovat


title: Frontteatern

text: Frontteatern oli yksi kuudesta jatkosodan aikaisesta niin sanotusta sotateatterista ja lajinsa ainoa ruotsinkielinen laitos. Teatteri avattiin juhannusaattona 1943 Shemenskin kylässä Syvärinjoen eteläpuolella, aluksi Aunuksen Teatterin alaosastona, josta se itsenäistyi maaliskuussa 1944. Frontteatern oli pitkälti kahden teatteriammattilaisen, Bjarne Commondtin ja Einar Englundin luomus. Aunuksen Teatterin johtajan Rafael Steniuksen avulla he saivat JR 61:n komentajan, everstiluutnantti Alpo K. Marttisen innostumaan teatteriajatuksesta. Avajaisnäytäntönä oli huvinäytelmä "En smula kärlek". Teatteri vieraili muun muassa Petroskoissa, Aunuksessa ja Karhumäessä. Kun JR 61 siirrettiin reservilepoon, myös Frontteatern siirtyi sen mukana Koskenalan seudulle. Frontteaternin viimeinen näytös annettiin jatkosodan viimeisinä päivinä, 29. elokuuta 1944.


title: Lacs

text: Lacs () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 476 235 asukasta ja sen pinta-ala oli 8 875 neliökilometriä. Alueen pääkaupunki oli Yamoussoukro.


title: Lacs

text: Hallintouudistuksessa Yamoussoukron kaupunki erotettiin Lacsin alueesta omaksi autonomiseksi piirikunnakseen, ja alueen jäljelle jääneistä osista sekä N'zi-Comoén alueesta muodostettiin Lacsin piirikunta.


title: Plus-miinus (jääkiekko)

text: Plus-miinus-tilastolla (+/−) tarkoitetaan jääkiekossa tehtyjen ja päästettyjen maalien erotusta pelaajan ollessa kentällä.


title: Plus-miinus (jääkiekko)

text: Jos pelaaja on kentällä, kun joku oman joukkueen jäsenistä tekee maalin, pelaajan plus–miinus-luku nousee yhdellä pluspisteellä. Vastaavasti pelaajalle kirjataan yksi miinuspiste, kun vastustaja tekee maalin. Ylivoimalla tai rangaistuslaukauksilla tehdyt sekä alivoimalla päästetyt maalit eivät kuitenkaan vaikuta lukuarvoon.


title: Plus-miinus (jääkiekko)

text: Ottelun alussa kaikilla pelaajilla +/− on 0. Lukuarvo voi olla positiivinen, nolla tai negatiivinen.


title: Plus-miinus (jääkiekko)

text: Top 3: Kaudella


title: Plus-miinus (jääkiekko)

text: Top 3: Uran aikana


title: Plus-miinus (jääkiekko)

text: Top 3: Kauden alhaisin


title: Rukajärven Teatteri

text: Rukajärven Teatteri oli yksi kuudesta jatkosodan aikaisesta niin sanotusta sotateatterista. Muista sotateattereista poiketen sillä ei ollut kotipaikkaa, vaan se kierteli pitkin rintamaa. Teatterin avajaisnäytäntö oli "Syntynyt terve tyttö" 11. syyskuuta 1943. Ohjelmistoon kuului sen lisäksi kolme muuta näytelmää: "Olenko minä tullut haaremiin", "Sysmäläinen" ja "Palvelukseen halutaan". Viimeksi mainitun ohjasi Kerttu Salmi, kolmen muun ohjauksesta vastasi teatterin johtaja Kasse Salminen. Rukajärven Teatterin toiminta loppui heinäkuussa 1944.


title: Kannaksen Teatteri

text: Kannaksen Teatteri oli kuudesta jatkosodan aikana toimineesta sotateatterista lyhytikäisin. Sen avajaisnäytäntö oli "Syntynyt terve tyttö" 15. maaliskuuta 1944, ohjaajana teatterin keskeinen vaikuttaja Matti Aulos. Suosittua näytelmää esitettiin 53 kertaa. Kannaksen Teatterin toinen näytelmä oli Aulis Hämäläisen ohjaama "Syntipukki", joka esitettiin tiettävästi vain yhden kerran, 8. kesäkuuta 1944. Kannaksen Teatterin kotipaikka oli vasta valmistunut valistustalo, Tiurinlinna Valkjärvellä. Teatteri toimi suomalaisjoukkojen 1941-1944 miehittämässä osassa Leningradin aluetta (Moskovan rauhansopimukseen 1940 saakka Valkjärvi kuului virallisesti Suomeen), toisin kuin muut sotateatterit, jotka sijaitsivat Suomen suurimmaksi osaksi miehittämässä Neuvostoliiton Karjalassa eli Itä-Karjalassa.


title: Sud-Comoé

text: Sud-Comoé () on yksi Norsunluurannikon 31 alueesta. Se kuuluu Comoén piirikuntaan. Vuoden 2014 väestönlaskennan mukaan alueella on 642 620 asukasta ja sen pinta-ala on 7 236,32 neliökilometriä. Alueen pääkaupunki on Aboisso.


title: Sud-Comoé

text: Sud-Comoé oli aiemmin yksi Norsunluunrannikon 19 entisestä ylimmän tason hallintoalueesta, jotka lakkautettiin vuoden 2011 hallintouudistuksessa, kun maa jaettiin 14 piirikuntaan. Uudistuksessa Sud-Comoén alueesta ja Moyen-Comoén alueesta muodostettiin Comoén piirikunta.


title: Sud-Bandama

text: Sud-Bandama () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 682 021 asukasta ja sen pinta-ala oli 10 677 neliökilometriä. Alueen pääkaupunki oli Divo.


title: Sud-Bandama

text: Hallintouudistuksessa osasta Sud-Bandaman aluetta ja Bas-Sassandran alueesta muodostettiin Bas-Sassandran piirikunta, alueen loppuosasta ja Fromagerin alueesta muodostettiin Gôh-Djibouan piirikunta.


title: Seinäjoen Krenatööripataljoona

text: Seinäjoen Krenatööripaltajoona oli Suomen suojeluskuntien pääasiassa Suomen Tasavallan Vartioston miehistön pohjalle perustettu joukko-osasto, joka osallistui moniin Suomen sisällissodan taisteluihin (Orivesi, Länkipohja jne.


title: Happotorni

text: Happotorni on sulfiittiselluloosatehtailla käytetty prosessihapon valmistuslaitos.


title: Happotorni

text: Sellunkeittohappo valmistettiin rikkidioksidista, jota tuotettiin polttamalla Outokummun kuparipitoista rikkikiisua erityisissä kiisu-uuneissa, jolloin palamistuotteena syntyi rikkidioksidia (SO).


title: Happotorni

text: Kiisu- eli Lurgi-uuni oli lieriömäinen pystyuuni, jossa oli useampia päällekkäisiä polttopintoja. Keskellä oli pyörivä akseli, johon oli kiinnitetty sekoitusvarsia metalliharjoineen. Kiisu lastattiin uuneihin lapioimalla se vaunuista eräänlaiselle polakuljettimelle, joka vei sen uunin päällä olevalle täyttöaukolle.


title: Happotorni

text:
Täyttöaukon alapäässä oli vastapainolla suljettu luukku; kun sille oli pudonnut tietty määrä kiisua, kuorma painoi luukun raolleen, jolloin uuniin valui tasainen virta kiisua.
Täyttöaukon putkessa oleva kiisu eristi tehokkaasti kaasun karkaamisen: kun määrä väheni alle tietyn rajan, luukku sulkeutui kunnes uutta kiisua lastattiin.


title: Happotorni

text: Uuniin pudotettiin ensin ylimmälle tasolle annos kiisua, joka sytytettiin erityisillä polttimilla; kun kiisu paloi tasaisesti koko ylimmällä tasolla, alkoi sekoitinakseli pyöriä ja syöttö jatkua. Harjat kuljettivat palavan kiisun vähin erin polttopinnalta toiselle, lopulta aina alimmalle tasolle jossa loppuun palanut ja sammunut polttojäte eli pasutusjäte poistui tyhjennysputkista suoraan korkealaitaisiin avovaunuihin, joilla kiisu oli tuotu. Pasutusjäte oli hyötyjätettä joka meni takaisin kiisun toimittajalle siinä edelleen olevan kuparin poistamiseksi.


title: Happotorni

text: Kiisun syöttö jatkui nyt koko työpäivän ajan.


title: Happotorni

text: Kiisun palaessa syntyvä ilmaa kevyempi rikkidioksidi poistui uunin yläosassa olevista putkista sähköisten Cottrelli-pölynerottimien läpi 40 metriä korkeaan, kalkkikivilohkareilla täytettyyn happotorniin.


title: Happotorni

text: Torniin pumpattiin vettä, joka sai valua alas kalkkikivilohkareiden läpi, jolloin kalkkikiven, veden ja alhaalta tulevan rikkidioksidin kohdatessa tapahtui kemiallinen reaktio: CaCO + 2SO + HO = Ca“ + 2HSO + CO. Reaktiossa syntyi kalsiumvetysulfiittia, joka liukeni alas valuvaan veteen ja samalla vapautui hiilidioksidia. Rikkidioksidia liukeni suoraankin veteen yhtyen siihen rikkihapokkeeksi (SO + HO = HSO).


title: Happotorni

text: Näin saatiin tornin kellarissa olevaan säiliöön hapan liuos, rikkihapokkeinen kalsiumvetysulfiittiliuos, jota kutsuttiin raaka- eli tornihapoksi ja josta väkevöitiin erillisellä laitteistolla varsinainen keittohappo, joka sitten pumpattiin isoihin, jopa 300 m tilavuuksisiin haponkestävällä muurauksella vuorattuihin sellunkeittokattiloihin; nyt raaka-aine eli pilkottu kuusi keitettiin tässä hapossa, jolloin syntyi selluloosaa ja sivutuotteita; puun sokerit hyödynnettiin valmistamalla niistä sulfiittispriitä ja jäteliemestä saatiin myös tiesuolaa. Ne olivat erittäin tärkeitä sivutuotteita koko sulfiittiprosessin käyttöajan; kieltolain aikana sulfiittispriin tuotantoa jopa lisättiin, koska Valtion Alkoholiliike Oy:n Rajamäen tehtaiden uudella Guillaume-puhdastislauslaitteistolla pystyttiin poistamaan sulfiittispriin metanoli kokonaan; spriin tekninen ja lääketieteellinen tarve kieltolain aikana oli odotettua suurempi - eikä normaalisti hiivavierteestä tai takavarikoiduista viinoista tislattu tuotanto riittänyt alkuunkaan.


title: Happotorni

text: Koska happotornin kalkkikivilohkareet luonnollisesti liukenivat tässä prosessissa vähin erin, kalkkikiveä jouduttiin lisäämään torniin jokaista happoerää varten, mikä lisäsi kuljetustarvetta. Äänekosken tehtailla kalkkikivi tuotiin avovaunuissa Suolahdesta ja lastattiin tehdasalueella kuuppavaunuihin, jotka sitten vinssattiin tornissa olleeseen, kaksi vaunua kerrallaan kantaneeseen kivihissiin, joka vei vaunut ylös lastausluukulle, mistä lasti kipattiin torniin sisälle. Sitten vaunut työnnettiin toiseen hissiin joka vei ne alas lastauspaikalle.


title: Happotorni

text: Kivenlisäyksen aikana tornin vedensyöttö kytkettiin sumutukselle, mikä esti myrkyllisten happohöyryjen pääsyn lastauspaikalle.


title: Happotorni

text: Tämä määräys annettiin sen jälkeen, kun Äänekoskella yksi miehistä sai kaasumyrkytyksen kivenlisäyksen aikana.


title: Happotorni

text: Silti nämä työpisteet eli kiisunkäsittely ja happotornin hoito olivat eräitä epäterveellisimpinä pidettyjä koko laitoksessa.


title: Happotorni

text: Kiisunkäsittelystä pääasiassa vastanneet kaksi miestä olivat päivän päättyessä kauttaaltaan vitivalkoisen pölyn peitossa; alkuaikoina heillä oli vain liina suun ja nenän suojana, mutta kun työsuojelu kehittyi, loppuaikoina oli jo jonkinlaisia suojanaamareitakin. Uuniin sisälle ei tarvinnut mennä kenenkään muun kuin korjauksia tehneiden asentajien ja tietenkin määräajoin nuohoojan.


title: Happotorni

text: Kapearaiteisten kuuppavaunujen käyttö säilyi ainakin Äänekoskella loppuun asti: vaikka tornille vedettiinkin varsin varhain oma leveäraiteinen sivuraide, kivihissin uusiminen tai hihnakuljettimen rakentaminen katsottiin liian kalliiksi, joten vanhaa käytäntöä jatkettiin tornin loppuikä eli 80-luvulle.


title: Happotorni

text:
Kiisu-uuneista ja pölynerottimista purettu, kuparia sisältävä poltto- ja pölyjäte, niin sanottu pasutusjäte, myytiin takaisin Outokumpu Oy:lle, joka poisti jätteestä kuparin.
Tätä samaa pasutusjätettä tuottivat myös kaikki rikkihappotehtaat.


title: Happotorni

text: Sulfiittimenetelmä syrjäytyi 1980-luvun alkupuolella uudempien tieltä, ja vanhat myrkyttyneet happotornit purettiin.


title: Savanes (Norsunluurannikko)

text: Savanes () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 929 673 asukasta ja sen pinta-ala oli 40 210 neliökilometriä. Alueen pääkaupunki oli Korhogo.


title: Savanes (Norsunluurannikko)

text: Hallintouudistuksessa Savanesin alueesta muodostettiin Savanesin piirikunta ilman aluemuutoksia.


title: Let Love Rule

text: Let Love Rule on Lenny Kravitzin vuonna 1989 ilmestynyt esikoisalbumi.


title: Bafing (alue)

text: Bafing () on yksi Norsunluurannikon 31 alueesta. Se kuuluu Woroban piirikuntaan. Vuoden 2014 väestönlaskennan mukaan alueella on 183 047 asukasta ja sen pinta-ala on 8 660,39 neliökilometriä. Alueen pääkaupunki on Touba.


title: Bafing (alue)

text: Bafing oli aiemmin yksi Norsunluunrannikon 19 entisestä ylimmän tason hallintoalueesta, jotka lakkautettiin vuoden 2011 hallintouudistuksessa, kun maa jaettiin 14 piirikuntaan. Uudistuksessa Bafingin alueesta ja Worodougoun alueesta muodostettiin Woroban piirikunta.


title: Denguélé

text: Denguélé () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 222 446 asukasta ja sen pinta-ala oli 20 997 neliökilometriä. Alueen pääkaupunki oli Odienné.


title: Denguélé

text: Hallintouudistuksessa Denguélén alueesta muodostettiin Denguélén piirikunta ilman aluemuutoksia.


title: Fromager

text: Fromager () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 542 992 asukasta ja sen pinta-ala oli 6 903 neliökilometriä. Alueen pääkaupunki oli Gagnoa.


title: Fromager

text: Hallintouudistuksessa Fromagerin alueesta ja osasta Sud-Bandaman aluetta muodostettiin Gôh-Djibouan piirikunta.


title: Suomutunturi

text: Suomutunturi on 410 metriä korkea vaara Suomen Lapissa, Kemijärven kaupungin eteläosassa, valtatie 5:n kupeessa. Suomutunturilla sijaitsee matkailu- ja laskettelukeskus, jonka rinteillä on lasketeltu vuodesta 1965. Alueella on 11 laskettelurinnettä, hotelli, neljä hissiä ja mökkialueita. Maastohiihtolatuja on 75 kilometriä, joista 17 km valaistuja. Suomutunturin alueella kulkee myös pohjoinen napapiiri.


title: Suomutunturi

text: Suomulle on suunniteltu myös lentomäkikeskusta.


title: Suomutunturi

text: Suomun ensimmäinen hissi ja kahvila avattiin talvella 1966. Kodan mallinen ravintola avattiin pian tämän jälkeen ja sitten hotelli laajennuksineen. Kota on edelleenkin Suomun maamerkki, ja kotia alueella on useissa paikoissa.


title: Suomutunturi

text: HotDog-hiihtoa harrastettiin Suomulla 1970-luvulla. Se kehittyi myöhemmin freestyleksi. Suomen ensimmäinen freestyle-leiri pidettiin Suomulla vuonna 1978. Kaikkien aikojen ensimmäiset suomalaiset freestylen maailmancupin osakilpailut pidettiin Suomulla vuonna 1989. Suomen menestynein freestyle-hiihtoseura Avalanche Ski Club perustettiin Suomulle vuonna 1982.


title: Suomutunturi

text: Suomu oli aikansa Suomen jetset-elämän keskus. Matkailijat tulivat ensin Kemijärvelle ja ostivat Asusteelta Torstain viimeisimmät lasketteluasut ja after ski -vetimet, ja suunnistivat sitten Suomulle. Kesätanssit, laivaristeilyt ja vesihiihto kuuluivat myös Suomun elämään. Viime vuosien tempauksista mainittakoon wapun veteenlaskusessiot ja Kemijärven moottorikerhon Homenokkien järjestämä arvokas vanhojen kelkkojen tapahtuma.


title: Suomutunturi

text: Suomun hotellin vanha puoli tuhoutui tulipalossa 9. lokakuuta 2015. Toiminta hotellissa kuitenkin jatkui uusien hotellihuoneiden pysyttyä vahingoittumattomina palossa. Palo aiheutti 12 miljoonan euron vahingot. Hotelliyrittäjä joutui keväällä 2018 oikeuteen, jossa häntä syytetään törkeästä vakuutuspetoksesta.


title: Savanes

text: Savanes tarkoittaa seuraavia alueita Länsi-Afrikassa:


title: Fredrikstadin tuomiokirkko

text: Fredrikstadin tuomiokirkko () on kirkkorakennus norjalaisessa Fredrikstadin kunnassa, Østfoldin läänissä. Se on rakennettu vuosina 1879–1880 tiilestä, ja sen suunnittelusta on vastannut arkkitehti Waldemar Ferdinand Lühr. Kirkko vihittiin käyttöön valmistumisvuotensa lokakuun 13. päivänä. Tuomiokirkkona kirkko on toiminut vuoden 1969 huhtikuun alusta lähtien.


title: Fredrikstadin tuomiokirkko

text: Kirkko on muodoltaan pitkäkirkko, ja arkkitehtoniselta tyylisuunnaltaan se edustaa uusgotiikkaa. Kirkon interiööriin ovat jättäneet jälkensä arkkitehdit Wilhelm Peters, Axel Revold, Arnstein Arneberg ja Emanuel Vigeland. Kirkko restauroitiin vuonna 1954. Siellä on paikkoja 1 100 ihmiselle. Nykyiset kirkkourut ovat peräisin vuodelta 1964, ja niiden rakentamisesta on vastannut tanskalainen yritys Marcussen & Søn.


title: Fredrikstadin tuomiokirkko

text: Vuodesta 1911 lähtien kirkon torni on toiminut myös majakkana, kuten Suomenlinnan kirkon torni.


title: Lagunes

text: Lagunes () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 3 733 413 asukasta ja sen pinta-ala oli 13 323 neliökilometriä. Alueen pääkaupunki oli Abidjan.


title: Lagunes

text: Hallintouudistuksessa Abidjanin kaupunki erotettiin Lagunesin alueesta omaksi autonomiseksi piirikunnakseen, ja alueen jäljelle jääneistä osista sekä Agnébyn alueesta muodostettiin Lagunesin piirikunta.


title: Marahoué

text: Marahoué () on yksi Norsunluurannikon 31 alueesta. Se kuuluu Sassandra-Marahouén piirikuntaan. Vuoden 2014 väestönlaskennan mukaan alueella on 862 344 asukasta ja sen pinta-ala on 8 683,04 neliökilometriä. Alueen pääkaupunki on Bouaflé.


title: Marahoué

text: Marahoué oli aiemmin yksi Norsunluunrannikon 19 entisestä ylimmän tason hallintoalueesta, jotka lakkautettiin vuoden 2011 hallintouudistuksessa, kun maa jaettiin 14 piirikuntaan. Uudistuksessa Marahouén alueesta ja Haut-Sassandran alueesta muodostettiin Sassandra-Marahouén piirikunta.


title: Moyen-Cavally

text: Moyen-Cavally () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 508 733 asukasta ja sen pinta-ala oli 14 268 neliökilometriä. Alueen pääkaupunki oli Guiglo.


title: Moyen-Cavally

text: Hallintouudistuksessa Moyen-Cavallyn alueesta ja Dix-Huit Montagnesin alueesta muodostettiin Montagnesin piirikunta.


title: Imphal

text: Imphal () on Intian Manipurin osavaltion pääkaupunki. Vuonna 2001 siellä oli 221 492 asukasta, joista useimmat puhuvat manipuria.


title: Imphal

text: Se sijaitsee Manipur-joen laaksossa 760 metrin korkeudessa, kahteentuhanteen metriin kurottavien vuorten ympäröimänä.


title: Imphal

text: Toisessa maailmansodassa vuonna 1944 kaupungissa käytiin taisteluita japanilaisten ja liittoutuneiden välillä. Japanilaiset lyötiin, ja tällä oli yhdessä Kohiman taistelun kanssa ratkaiseva merkitys Burman kohtaloa ratkaistaessa.


title: Moyen-Comoé

text: Moyen-Comoé () on yksi Norsunluurannikon 19 entisestä alueesta. Se lakkautettiin vuoden 2011 hallintouudistuksessa, kun Norsunluurannikko jaettiin 14 piirikuntaan. Vuoden 1998 väestönlaskennan mukaan alueella oli 394 761 asukasta ja sen pinta-ala oli 6 921 neliökilometriä. Alueen pääkaupunki oli Abengourou.


title: Moyen-Comoé

text: Hallintouudistuksessa Moyen-Comoén alueesta ja Sud-Comoén alueesta muodostettiin Comoén piirikunta.


title: Shimla

text: Shimla (, ), aiemmalta nimeltään Simla on Intian Himachal Pradeshin osavaltion pääkaupunki. Vuonna 2001 siellä oli noin 142 555 asukasta. Shimlasta on matkaa 115 kilometriä Chandigarhiin joka on lähin suurehko kaupunki, ja 265 km New Delhiin, Intian pääkaupunkiin.


title: Shimla

text:
Kaupunki on saanut nimensä Shyamala Devin, hindujumalatar Kalin inkarnaation mukaan.
Brittiläiset siirtomaahallitsijat pitivät siellä kesäpääkaupunkiaan, sillä Shimlassa on miellyttävä vuoristoilmasto: kesällä noin 15..25 °C, talvella noin -4..+7 °C .


Shimla


title: Kajaanin kirkko

text: Kajaanin kirkko on seurakunnan kolmas kirkko ja rakennettu vuonna 1897. Koristeellisen puukirkon on suunnitellut arkkitehti Jac Ahrenberg. Tyyliltään kirkko edustaa 1800-luvun loppupuolen uusgotiikkaa.


title: Kajaanin kirkko

text: Kirkko sijaitsee samalla paikalla, jonne jo vuonna 1656 rakennettiin Kajaanin ensimmäinen kirkko. Ensimmäisen kirkon tuhosivat venäläiset vuonna 1716 samassa yhteydessä kun Kajaanin linna tuhottiin. Toisen kirkon rakensi 1734-35 Grels Norling, ja se palveli seurakuntalaisia 160 vuoden ajan. Vanha kirkko purettiin huonokuntoisena vuonna 1895, mutta sen alttaritaulu sijoitettiin nykyiseen kirkkoon.


title: Kajaanin kirkko

text: Kirkko on päätytornillinen kolmilaivainen puinen pitkäkirkko. Sitä pidetään 1800-luvun lopun konstruktiivisen puuarkkitehtuurin merkittävimpänä ja monimuotoisuudessaan ylittämättömänä muistomerkkinä. Sisätilassa on näkyvissä kattotuolien kantavat rakenteet, jotka on koristeltu englantilaisen gotiikan tyylisin puuleikkauksin.


title: Kajaanin kirkko

text: 7. heinäkuuta 1951 Suomessa julkaistiin ruskea 20 markan arvoinen postimerkki Kajaanin kaupungin 300-vuotisjuhlien kunniaksi. Postimerkissä näkyvät Ämmänkosken saaressa oleva Isak Rasmuksenpojan johdolla 1604-1619 rakennettu Kajaanin linna (1619-1717), Koivukosken voimalaitos ja Jac Ahrenbergin Kajaanin kirkko (1896) sekä Engelin suunnitteleman Kajaanin raatihuoneen tornit.


title: Ariane (Alankomaiden prinsessa)

text: Alankomaiden prinsessa Ariane tai Orange-Nassaun prinsessa Ariane ("Ariane Wilhelmina Máxima Ines") (s. 10. huhtikuuta 2007) on kuningasWillem-Alexanderin ja hänen puolisonsa kuningatar Máximan kolmas lapsi. Hän on Alankomaiden kruununperimysjärjestyksessä kolmantena, siskojensa Catharina-Amalian ja Alexian jälkeen.


title: Rick Ungar

text: Richard Ungar (s. 4. marraskuuta 1950 Youngstown, Ohio) on yhdysvaltalainen televisioanimaatiosarjojen vastaava tuottaja ja käsikirjoittaja. Hän tuli tunnetuksi luomastaan animaatiosarjasta Prätkähiiret vuonna 1993, josta tuli menestyksekäs piirretty Euroopassa. Ungar työskentelee animaatioita tuottavassa BKN:ssä.


title: Rick Ungar

text: Vapaa-ajallaan Ungar kuuntelee Soulia, metallia, modernia kantria ja poppia. Muun muassa Prätkähiirten uusi vastus Hannibal T. Karvapallo on mallinnettu Ungarin kissan Conejon mukaan.


title: Rick Ungar

text: Vuonna 1992 Ungarista tuli nykyään entisen Marvel Productions animaatio studion presidentti, jossa hän toimi tuottajana Avi Aradin ja Stan Leen kanssa. Hänen tuotoksistaan syntyi animaatiosarjat kuten Ryhmä X, Rautamies, Ihmeneloset ja Hulk. Vuonna 1995 Ungar siirtyi New World Communicationsin presidentiksi, jossa hän aloitti Brandon Tartikoffin kanssa Access Hollywood TV-uutisohjelman. Ungar kuitenkin palasi takaisin Marvelin pariin vuonna 1999, kun hänestä tuli Marvel Character Groupin puheenjohtaja. Tämän aikana hän tuotti ja toimi myös käsikirjoittajana animaatiossa , joka esitettiin ensi kerran Yhdysvalloissa Kids' WB televisiokanavalla.


title: Rick Ungar

text: Ungar palasi takaisin tuottamiseen ja käsikirjoittamisen pariin vuonna 2003, kun hän oli tuottamassa muun muassa Avi Aradin ja Morgan Gendelin kanssa uutta 3D-grafiikalla tehtyä Hämähäkkimies-sarjaa. Kolme vuotta myöhemmin hän toi suositun Prätkähiiret -sarjan takaisin tuottamalla uusia jaksoja, jotka tekivät ensiesiintymisensä Isossa-Britanniassa vuonna 2006, josta tuli nopeasti kyseisen maan suosittu lauantaiaamun piirretty. Toinen hänen tuottama sarja on uusi versio Zorrosta nimeltä , joka sijoittuu tulevaisuuteen vuoteen 2015, jossa seikkailee nuori 17-vuotias Diego de la Vega, josta tulee uusi Zorro. Perinteisestä Zorrosta poiketen tämä tulevaisuuden Zorro käyttää hevosen sijasta moottoripyörää. Myös hänen asusteensa on nykyaikaista kehitystä esimerkiksi Zorron viitta suojaa erityiseltä kuumuudelta ja laser-ammuksilta. Hänellä on myös useita eri aseita, kuten Z-ruoska. Sarjan tuottamisen Ungar aloitti jo vuonna 2006 ja sitä esitettiin ensi kerran Isossa-Britanniassa 7. huhtikuuta 2008. Sarjasta on tulossa toinen tuotantokausi vuonna 2009.


title: Friðrik Þór Friðriksson

text: Friðrik Þór Friðriksson (tai Fridrik Thor Fridriksson, s. 12. huhtikuuta 1953 Reykjavík) on islantilainen elokuvaohjaaja.


title: Friðrik Þór Friðriksson

text: Friðrik on Baltasar Kormákurin (joka on näytellyt useissa Friðrikin elokuvissa) ohella tunnetuin islantilainen elokuvantekijä. Friðrik nosti Islannin elokuvataiteen kansainväliseen tietoisuuteen elokuvallaan "Luonnon lapset" (1991). Se on tarina kahdesta vanhuksesta, jotka tyytymättöminä elämäänsä vanhainkodissa karkaavat varastamallaan jeepillä kohti uutta loppuelämää. Elokuva palkittiin useilla eurooppalaisilla elokuvajuhlilla ja se asetettiin Oscar-ehdokkaaksi ei-englanninkielisten elokuvien kategoriassa.


title: Friðrik Þór Friðriksson

text: Islannin olemattoman elokuvakoulutuksen vuoksi Friðrik on joutunut hankkimaan elokuvantekijän taitonsa itsenäisesti. Hänen muita ohjauksiaan ovat muun muassa omiin lapsuudenmuistoihin perustuva "Elokuvapäiviä" (Bíódagar, 1994), japanilaisturistin matkasta hyisessä Islannissa kertova "Cold Fever" (1995), toisen maailmansodan jälkeisestä Islantia kuvaava "Pirunsaari" (Djöflaeyjan, 1996) sekä mielisairaasta taiteilijasta kertova "Kaikkeuden enkelit" (Englar alheimsins, 2000).


title: Tarkkaavaisuus

text: Tarkkaavaisuus on huomion keskittämistä johonkin kohteeseen (esimerkiksi kirjan lukemiseen tai heikon äänen kuulemiseen).


title: Tarkkaavaisuus

text: Tarkkaavaisuus voi olla joko tiedostamatonta tai tietoista. Jaetusta tarkkaavaisuudesta puhutaan silloin, kun tarkkaavaisuus on jaettu moneen eri toimintaan. Tarkkaavaisuuden jakaminen voi olla vaikeaa, jos suorittaa jotain monimutkaista tai uutta asiaa. Esimerkiksi matkapuhelimeen puhuminen vaikeuttaa ajotaitojen oppimista. Käsite valikoiva tarkkaavaisuus tarkoittaa taas sitä, että yksilö valitsee ärsykkeitä tarkempaan käsittelyyn muiden samanaikaisten ärsykkeiden kustannuksella.


title: Tarkkaavaisuus

text: Tarkkaavaisuuden tiedetään aktivoivan useita eri aivoalueita sen kohteesta riippuen. Erityisesti toiminnanohjaukseen tarvittava etuaivolohko on aktiivisena tarkkaavaisuuden aikana. Myös tarkkaavaisuuden kohteesta riippuen aktivaatiota voi olla muun muassa kuulo-, näkö- tai motorisella aivokuoren alueella. Tarkkaavaisuuden eri vaiheiden tiedetään myös aktivoivan erilaisia muita alueita, kuten tarkkaavaisuuden kohdentaminen ylempää temporaalista aivopoimua, aivojuoviota, ja päälakilohkon alaliuskaa (lat. lobulus parietalis inferior), tarkkaavaisuuden ylläpito aivorungon aivoverkostoa ja näkökukkulaa, sekä tarkkaavaisuuden siirtäminen dorsolateraalista prefrontaalikorteksia.


title: Tarkkaavaisuus

text: Tarkkaavaisuus on kognitiivisessa psykologiassa tärkeä tutkimuskohde. Tarkkaavaisuutta tutkiessa apuvälineinä käytetään mm. toiminnallista (fMRI) ja diffuusiopainotteista (DTI) magneettikuvantamista, aivosähkökäyrää (EEG) ja aivomagneettikäyrää (MEG) sekä transkraniaalista magneettistimulaatiota (TMS). Edellä mainitut tutkimusmenetelmät antavat tarkan kuvan siitä, mitkä aivoalueet osallistuvat tarkkaavaisuuden toimintaan, samoin siitä, missä järjestyksessä nämä alueet aktivoituvat ja mitkä alueet ovat yhteydessä toisiinsa. Tietoa saadaan myös siitä, mitä aivoissa tapahtuu silloin, kun emme tietoisesti tee mitään.


title: Tommi Paavola

text: Tommi Björn Paavola (s. 9. joulukuuta 1965 Helsinki) on entinen suomalainen jalkapalloilija. Hän oli pelipaikaltaan hyökkääjä tai hyökkäävä keskikenttäpelaaja.


title: Tommi Paavola

text: Lähes viisitoistavuotisella liigaurallaan Paavola pelasi 298 pääsarjaottelua ja teki niissä 62 maalia. Hän esiintyi ensi kerran SM-tasolla 27. huhtikuuta 1986 TPS:n riveissä ottelussa KuPS:ia vastaan. Ensimmäisen liigamaalinsa Paavola teki vain hieman myöhemmin; 1. toukokuuta MP:n verkkoon. TPS:n lisäksi hän edusti liigassa HJK:ta, FC Hakaa, FinnPaa, Ponnistusta, PK-35:tä, FC Jokereita ja Tampere Unitedia.


title: Tommi Paavola

text: Ulkomailla hän pelasi ammattilaisena Saksassa KSV Hessen Kasselissa kautena 1989–1990 sekä 1. FSV Mainz 05:ssä kautena 1991–1992.


title: Tommi Paavola

text: Hän on pelannut 23 A-maaottelua ja tehnyt niissä yhden maalin.


title: Tommi Paavola

text: Pelaajauransa jälkeen Paavola on keskittynyt valmentamiseen. Hän on toiminut valmentajana vuodesta 2002. Ensin hän valmensi FC Espoota, jonka jälkeen oli vuorossa KäPa ja PK-35. Nykyään hän toimii FC Hongassa akatemiavalmentajana.


title: Bjørn Floberg

text: Bjørn Floberg (s. 12. syyskuuta 1947 Oslo) on norjalainen näyttelijä.


title: Bjørn Floberg

text: Floberg on jo pitkään ollut yksi käytetyimmistä pohjoismaisten elokuvien näyttelijöistä. Hän on esittänyt muun muassa murhaajaa Olof Palmen salamurhasta kertovassa Kjell Sundvallin ruotsalaiselokuvassa "Viimeinen sopimus" (1996), Gunnaria "Villmarkissa" (2003) ja poliisia Erik Skjoldbjærgin elokuvassa "Insomnia" (1997). Hänellä on myös iso rooli Ole Bornedalin eurooppalaisessa yhteistyöelokuvassa "Dina" (2002). "Varg Veum" -elokuvasarjassa (2007–2012) hän esittää Jacob Hamrea.


title: Hounijoki

text: Hounijoki () on Rakkolanjoen sivujoki Suomen ja Venäjän alueella. Hounijoki virtaa Suomen puolella Lappeenrannan alueella ja Venäjän puolella Viipurin piirin alueella. Venäjänpuoleiset osat ovat entisen Vahvialan kunnan alueella. Hounijoen valuma-alueesta on Suomen puolella 370 km² ja Venäjän puolella 252 km².


title: Hounijoki

text: Hounijoen vesistö alkaa Lappeenrannan eteläosien järvistä ja lammista. Vesistön yläosassa joen nimi on Sarvijoki Simolan kylän seudulle saakka. Simolasta Vainikkalan luona olevaan Telkjärveen joesta käytetään nimeä Alajoki. Hounijoki alkaa Telkjärvestä, rajavyöhykkeen tuntumasta ja virtaa Suomen puolella noin 500 metriä ja sen jälkeen rajajokena noin 800 metriä ennen siirtymistään Venäjän puolelle. Hounijoki virtaa Venäjän puolella Hounijärven läpi, sivuaa Vahvialan kirkonkylää ("Jašino") ja laskee Rakkolanjokeen (Seleznovka) Nurmissa.


title: Erica Pedretti

text: Erica Pedretti (s. 25. helmikuuta 1930, Šternberk, Tšekki) on sveitsiläinen kirjailija ja kuvataiteilija.


title: Erica Pedretti

text: Pedretti syntyi pohjoisen Määrin alueella ja saapui Sveitsiin vuonna 1945. Hän asui muutaman vuoden Yhdysvalloissa ennen paluutaan Sveitsiin vuonna 1952. Kirjailijanuransa hän aloitti vasta 1970-luvulla.


title: Erica Pedretti

text: Pedretti voitti vuonna 1984 Ingeborg Bachmann -palkinnon teoksella "Das Modell und sein Maler". Hänelle on myönnetty lisäksi vuoden 1996 Marie Luise Kaschnitz -palkinto.


title: Erica Pedretti

text: Pedrettin muita kirjallisia töitä on mm. "Engste Heimat" (1995). Kuvataiteista hän hallitsee varsinkin kuvanveiston alan. Hän asuu yhä Sveitsissä, aivan Bieljärven rannalla.


title: Erik Skjoldbjærg

text: Erik Skjoldbjærg (s. 14. marraskuuta 1964 Tromssa) on norjalainen elokuvaohjaaja.


title: Erik Skjoldbjærg

text: Vuonna 2002 valmistui Christopher Nolanin ohjaama elokuva "Insomnia", joka pääosissa nähtiin Al Pacino ja Robin Williams. Elokuva pohjautui Skjoldbjærgin vuonna 1997 ohjaamaan norjalaiselokuvaan. Stellan Skarsgård näytteli siinä murhaa tutkivaa poliisia, joka vahingossa murhaajaa jahdatessa tulee ampuneeksi oman parinsa ja joutuu etsimänsä murhaajan (Bjørn Floberg) kiristämäksi. Elokuva aukaisi hänelle ovet Hollywoodiin, jossa hän ohjasi Christina Ricciin tähdittämän huumekuvauksen "Prozac Nation" (2001). Elokuvan jälkeen hän palasi jälleen kotimaahansa ja ohjasi nykyaikaistetun version Henrik Ibsenin näytelmästä "Kansanvihollinen".


title: Samantha Sayegh

text: Samantha Marie José Sayegh (s. 3. toukokuuta 1982 Beirut, Libanon) on nykyisin Suomessa asuva, libanonilaissyntyinen laulaja, joka voitti karaoken maailmanmestaruuden vuonna 2004 ja Ourvision-laulukilpailun vuonna 2007. Sayeghilla on kymmenen vuoden kuorotausta ja hän on koulutukseltaan arkeologi.


title: M/S Finnsailor

text: M/S Finnsailor () on vuonna 1987 Gdańskissa, Puolassa rakennettu Finnlines Belgiumin omistama ro-ro/matkustaja-alus. Kuollutta painoa "Finnsailorilla" on 8 027 tonnia ja sen jääluokitus on 1A Super. Alus on rekisteröity Viron lipun alle ja sen kotisatama on Paldiski. Nykyisin alusta operoi Navirail, välillä Hanko–Paldiski.


title: M/S Finnsailor

text: Finnsailorin sisaralus on M/S Antares.


title: M/S Finnsailor

text: Lokakuun lopussa 1986 alus laskettiin vesille. 12. toukokuuta 1987 Doris Sundström kastoi aluksen "Finnsailor"iksi. Seuraavan vuoden lokakuussa Neste Oy hankki aluksen omistukseensa ja rekisteröi sen Suomen lipun alle. Kotisatamaksi tuli Naantali. Tämän jälkeen Finncarriers aloitti liikenteen sillä Helsingin ja Lyypekin välillä. 26. tammikuuta 1989 Partrederi Finnsailor osti aluksen. Kotisatama säilyi Helsinkinä. Maaliskuussa 1994 Finnlines osti Finnsailorin.


title: M/S Finnsailor

text: 12. helmikuuta 1996 alus saapui Turkuun telakalle kunnostustöitä varten. Tuolloin alukseen rakennettiin uusia hyttejä. Saman vuoden huhtikuussa alus alkoi liikennöidä Helsingin ja Norrköpingin välillä. Joulukuun 17. päivä alus siirtyi Naantalin ja Kapellskärin välille. 21. huhtikuuta 1997 alus meni jälleen telakalle Turkuun ja toukokuussa se palasi takaisin liikenteeseen normaalille reitilleen. Helmikuussa 2000 Nordö Link vuokrasi Finnsailorin Malmön ja Travemünden väliseen liikenteeseen.


title: M/S Finnsailor

text: Lokakuussa 2001 laivan koneissa oli vikaa, joten alus joutui menemään telakalle korjattavaksi. Alus palasi jo saman kuukauden aikana liikenteeseen. Joulukuussa 2001 Nordö Link päätti vuokrasopimuksen ja seuraavan vuoden tammikuussa Finnlink aloitti liikenteen Finnsailorilla, välillä Naantali–Kapellskär. 23. joulukuuta 2003 alus oli viimeistä päivää liikenteessä Naantalin ja Kapellskärin välillä. 29. joulukuuta Nordö Link osti aluksen.


title: M/S Finnsailor

text: 13. tammikuuta 2004 Finnsailor aloitti liikenteen Malmön ja Travemünden välillä. 25. helmikuuta alus ajoi karille Malmöhön johtavalla väylällä.


title: M/S Finnsailor

text: 13. marraskuuta 2005 Finnsailor törmäsi yhteen eteläisellä Itämerellä rahtilaiva M/S General Grot-Roweckin kanssa. Seuraavana päivänä alus meni Öresundsvarvet -nimiselle telakalle Landskronaan. 25. päivä alus palasi jälleen liikenteeseen.


title: M/S Finnsailor

text: 20. helmikuuta 2007 Finnlink aloitti liikenteen Finnsailorilla Naantalin ja Kapellskärin välillä. 1. marraskuuta 2007 belgialainen Finnlines Belgium NV osti aluksen. Lippuvaltiona säilyi edelleen Ruotsi.


title: Seututie 135

text: Seututie 135 eli Lentoasemantie on Vantaalla Kehä III:lta Helsinki-Vantaan lentoasemalle johtava seututie. Tie on tärkein Helsinki-Vantaan lentoasemalle liikennettä välittävä tie.


title: Seututie 135

text: Tikkurilantien liikennevaloliittymä korvattiin eritasoliittymällä Kehä III:n parantamistöiden yhteydessä. Samassa yhteydessä uudistettiin Kehä III:n ja Lentoasemantien eritasoliittymää niin, että lentoaseman suunnan liikenne pääsee sujumaan katkotta. Rakennustyöt alkoivat vuonna 2013 ja ne valmistuivat vuoden 2015 lopussa.


title: Cleveland Amory

text: Cleveland Amory (2. syyskuuta 1917 – 14. lokakuuta 1998) oli yhdysvaltalainen kirjailija, kriitikko ja lehtimies, joka omisti elämänsä eläinten oikeuksien puolustamiselle. Ehkäpä parhaiten Amory tunnetaan kissakirjoistaan. Amory pelasti Polar Beariksi nimeämänsä kissan (1977–1992) New Yorkin kaduilta jouluaattona 1978 ja otti sen hoiviinsa.


title: Cleveland Amory

text: Amory perusti 1967 "The Fund for Animals"-järjestön.


title: Cleveland Amory

text: Tässä luettelo kirjoista, joita Amory kirjoitti. Nimet ovat englanniksi, niille on suomenkieliset käännökset.


title: Sakamoto Ryōma

text: Sakamoto Ryōma (, 1835–1867) oli alempiarvoinen samurai, joka johti Tokugawa bakufun kaatamista tavoittelevaa liikettä Meiji-restauraatiota edeltävässä Japanissa. Toimiessaan bakufua vastaan hän käytti myös salanimeä Saitani Umetarō.


title: Sakamoto Ryōma

text: Sakamoto Ryōma syntyi 1835 Kōchissa, nykyisen Kōchin prefektuurin alueella sijainneessa Tosan provinssissa. Hän oli alempiarvoisen maakuntasamuraiperheen ("gōshi") viides ja nuorimmainen lapsi. Ryōma aloitti koulun 1846, mutta keskeytti opiskelunsa lyhyen ajan kuluttua. Hänellä ei ollut kiinnostusta kirjallisuuden opiskeluun eikä hänellä perheen nuorimpana poikana ollut siihen asemansa määrittelemää velvollisuutta. Ryōman perhe lähetti hänet 1848 Tosassa sijaitsevalle Hineno Benjin dōjōlle opiskelemaan kenjutsua. 1853 hän matkusti Edoon, nykyiseen Tokioon jatkamaan Hokushin ittō-ryūn miekkailuopintojaan Chiba Sadakichin alaisuuteen.


title: Sakamoto Ryōma

text: Matthew Perry saapui Japaniin 8. heinäkuuta 1853, ja Ryōma osallistui bakufun kokoon kutsumiin rannikkojoukkoihin Shinagawassa. Nuori samurai toimi bakufun alaisuudessa aina Perryn poistumiseen asti 1854. Vapauduttuaan tehtävästä Ryōma vieraili kotiseudullaan Tosassa, mutta palasi 1856 vuodeksi Edoon jatkamaan kenjutsuopintojaan. Opintojensa ohessa Ryōma ajautui kosketuksiin ulkomaalaisvastaisen sonnō jōi -aatteen kanssa. Palattuaan jälleen Tosaan Ryōma liittyi Takechi Zuizanin johtamaan ulkomaalaisten karkottamista ja Japanin sulkemista kannattavaan "Tosa kinnō" -puolueeseen 1861. Lopulta Ryōma kuitenkin kyllästyi Zuizanin epäonnistumisiin ja lähti luvattomasti Tosasta 22. huhtikuuta 1862. Lähtönsä seurauksena hänestä tuli lainsuojaton ja isännätön samurai eli rōnin.


title: Sakamoto Ryōma

text: Rōninina Ryōma päätti salamurhata korkea-arvoisen virkamiehen Katsu Kaishūn. Kaishū kannatti Japanin avaamista maailmalle, ja hän oli ollut usein tekemisissä ulkomaalaisten kanssa. Kaishū oli muun muassa opiskellut Nagasakissa hollantilaisten alaisuudessa ja vieraillut Japanin lähetystön mukana Yhdysvalloissa. Matsudaira Shungaku järjesti Ryōmalle suosituskirjeen, jonka avulla hänelle tarjoutui mahdollisuus päästä tapaamaan Kaishūa. Ryōma tapasikin Kaishūn mutta ei toteuttanut surmatyötään, sillä Kaishū onnistui puhumaan Ryōman ympäri. Hänestä tulikin Kaishūn oppilas.


title: Sakamoto Ryōma

text: Ryōma auttoi Kaishūa perustamaan Hyōgon laivastokoulun Kōbeen ja toimi muun muassa uusien oppilaiden värvääjänä. Hänen onnistuikin tuoda Kaishūn oppiin useita nuoria samuraita erityisesti Tosan alueelta. Kaishūn kautta Ryōma tutustui tarkemmin merenkäyntiin sekä länsimaihin ja niiden kehittämään teknologiaan. Kaishūn onnistui asemansa avulla pitää bakufun viranomaiset poissa "haninsa" hylänneen Ryōman kimpusta, mutta tältä osin hänen tukensa päättyi 10. marraskuuta 1864, kun bakufu erotti Kaishūn. Tämän seurauksena Ryōma haki suojaa Tokugawan vastaiselta Satsuman alueelta.


title: Sakamoto Ryōma

text: Satsuman suojissa Ryōma perusti yrityksen, joka alkuaikoinaan tunnettiin nimellä Shachū. Nimi muutettiin 1867 Kaientaiksi, ja yrityksestä tuli Japanin ensimmäinen moderni yhtiö. Nagasakissa sijaitsevan yrityksen toimenkuva keskittyi merenkäyntiin ja tavarankuljetukseen. Shachūn avulla Ryōma kuljetti länsimaisia aseita Satsuman ja Chōshūn bakufun vastaisille joukoille. Myöhemmin hän onnistui neuvottelemaan liittouman pitkäaikaisten vihollisten Satsuman ja Chōshūn välille 1866.


title: Sakamoto Ryōma

text: Kiotossa oleskellessaan Ryōma vietti paljon aikaa Satsuman samuraiden suosimassa Teradaya-nimisessä majatalossa. Hän vieraili majatalossa myös heti saatuaan Satsuman ja Chōshūn väliset neuvottelut onnistuneesti loppuun. Fushimin poliisi oli kuullut huhuja, joiden mukaan Teradayassa yöpyi lainsuojattomia ja järjesti majataloon ratsian. Ryōma oli viettämässä iltaa Chōshūsta kotoisin olevan ystävänsä Miyoshi Shinzōn kanssa, kun poliisijoukot saapuivat. Majatalon kylvyssä ollut palvelijatar Oryō huomasi hyökkääjät ja juoksi varoittamaan toisessa huoneessa oleskelevia miehiä. Ryōma ehti tarttua Smith & Wesson revolveriinsa ja Shinzō keihääseensä juuri ennen kuin poliisijoukot ryntäsivät huoneeseen. Ryōma ja Shinzō pakenivat paikalta ja hakivat suojaa Kiotossa sijaitsevasta Satsuman daimion palatsista. Ryōma kuitenkin loukkaantui välikohtauksessa. Pian tapahtuman jälkeen Ryōma nai Oryōn, ja he matkustivat Kyūshūhun, Kirishiman vuorilla sijaitseville kuumille lähteille, jossa Ryōma toipui rauhassa haavoistaan. Matka tunnetaan myös Japanin historian ensimmäisenä häämatkana.


title: Sakamoto Ryōma

text: Ryōma salamurhattiin vuonna 1867.


title: HD 209458

text: HD 209458 on keltainen pääsarjan tähti 150 valovuoden päässä. Tähden spektrityyppi on F8-G0V. Tähdeltä löydettiin ensimmäinen tähden kiekon ylikulkeva eksoplaneetta. Planeetan ylikulku himmentää tähden valoa 2 % 3,5 päivän välein.


title: HD 209458

text: Planeetalta on myös ensimmäisenä havaittu spektroskoopilla kaasukehästä happea ja hiiltä. Vuonna 2007 huhtikuussa väitettiin kaasukehästä löytyneen vesihöyryä.


title: HD 209458

text:
Eksoplaneetta HD 209458 b eli "Osiris" on 0,047 AU:n eli 7 miljoonan kilometrin päässä keskustähdestään, eli hyvin lähellä sitä. Kiertoaika on vain 3,5 vuotta. Planeetan massa
on 0,69 Jupiterin massaa eli 220 Maan massaa. Planeetta on kaasujättiläinen, läpimitaltaan 1,32 Jupiterin läpimittaa. Lämpötila planeetalla nousee 1000 Kelviniin.
Siitä näkyy ulospäin vain planeetan kaasukehän, joka näyttää karkaavan avaruuteen haihduttaen koko planeettaa.